KORUPCIJA NOVI BEOGRAD: Nismo uplašeni porukama iz Hrvatske\nNismo uplašeni porukama iz Hrvatske\nĆutao sam i ni reč nisam rekao kad su dali zvaničnu dozvolu ustaškim crnokošuljašima da se šetaju po Zagrebu, poručio premijer Srbije\n„Želim da imamo najbolje odnose sa Hrvatskom, ali priznajem da ne razumem uvek hrvatske zvaničnike i to je najteže što ću o njima da kažem”, rekao je premijer Aleksandar Vučić, ne želeći da komentariše poslednje poruke s Pantovčaka i iz Banskih dvora da bi Zagreb mogao da blokira pregovore, odnosno da uspori put Srbije ka članstvu u Evropskoj uniji.\nVučić je rekao i da će Srbija u nastavku evropskog puta svoj posao raditi marljivo i predano, ne dozvoljavajući nikome da ponižava njene građane.\n„Srbija veoma poštuje svoje komšije. Oni su veoma moćni i snažni. Mi ćemo da radimo svoj posao, ali ako misle da smo fascinirani njihovom argumentacijom ili mnogo uplašeni, grdno su se prevarili”, istakao je premijer. On je dodao i da se sve vreme trudi da prećuti i da ne odgovori na različite vrste provokacija iz Hrvatske, istakavši da će tako nastaviti da se ponaša i ubuduće.\n„Ćutao sam i ni reč nisam rekao kad su dali zvaničnu dozvolu ustaškim crnokošuljašima da se šetaju po Zagrebu, ne zato što mi reakcija ne bi donela političke poene u Srbiji, nego zato što sam želeo da sačuvamo otvorene i dobre odnose s našim hrvatskim komšijama”, rekao je Vučić, prenela je Beta. Vučić je naveo da Srbija želi najbolje moguće odnose sa svima.\n„Samo pustite Srbiju na miru, ništa nam više nije potrebno, samo nas ostavite da živimo svoje živote, ništa vam ne činimo čak vam i ne pominjemo svaki dan 300.000 ljudi koje ste proterali sa svojih ognjišta”, rekao je on.\nPremijer je primetio i da Evropska unija, čija je Hrvatska članica, ne reaguje na neke stvari koje se čine u toj zemlji ili recimo Poljskoj, a da se to dogodilo u Srbiji, reakcije bi već bile drastične. „Ali, za nas je to dobro, jer želimo da budemo bolji nego što smo danas, a ne da se merimo vrednostima koje su davno prošle”, dodao je Vučić, preneo je Tanjug.\nNa pitanje da li postoji bojazan od zahlađenja ili zaoštravanja odnosa između dve zemlje, Vučić je odgovorio da ne postoji, jer je prethodna hrvatska vlast sa Srbijom počela „carinski rat”.\n„Srećom, to smo, uz podršku Evropske unije, uspeli da završimo za 96 sati. Mi smo ih molili 48 sati, nisu želeli. Onda smo uveli kontramere, a onda su se setili da će mnogo toga da izgube, pa su posle 96 sati odustali od svojih mera”, rekao je Vučić.\nPremijer je ocenio i da je to što je rejting agencija Mudis kreditni izgled Srbije promenila nabolje dobar signal, ali i poručio da će se raditi na tome da se stanje u zemlji još popravlja.\n„To je i znak da neke stvari dobro radimo, fiskalna konsolidacija daje dobre rezultate, nemamo problema s budžetom, a Srbija više nikad neće biti blizu bankrotstva”, istakao je Vučić.\nVučić je izrazio uverenje da će vlada trogodišnji aranžman koji je zaključila sa MMF-om završiti uspešno, te da bi bilo koji drugi put, kako je ocenio, vodio Srbiju daleko od boljitka.\n„Sve drugo su bajke koje vode Srbiju daleko od boljitka. Ja neću da govorim ono što ljudi vole da čuju, niti ću da se dodvoravam ikome. Naporno ćemo raditi da nam bude bolje. Ako ljudi hoće lakša rešenja, na njima je da izaberu”, rekao je on. Vučić je rekao da vlada neće koristiti prečice, jer je bolje ići sigurnim i stabilnim putem, jer tako, ukazao je, rade i nemačke i japanske kompanije. „Nemačke i japanske kompanije nekad imaju manji rast, ali je on stabilan”, rekao je on.\nPremijer Srbije obišao je radove na obnovi Osnovne škole „Vojvoda Živojin Mišić” u Rajkoviću kod Mionice, a u Ljigu je prisustvovao potpisivanju ugovora o rekonstrukciji Srednje škole „1.300 kaplara”.\nPopov: Brisel je zaokupljen sopstvenim problemima\nPoruke Hrvatske da će zbog pojedinih nerešenih pitanja u odnosima dve zemlje blokirati Srbiju na putu ka Evropskoj uniji imaju kako pravnu, tako i političku pozadinu, a u tim namerama Zagrebu krila daje i zaokupljenost Brisela sopstvenim problemima, izjavio je Tanjugu direktor Centra za regionalizam Aleksandar Popov.\n„Naizgled banalno pitanje, koje jeste pravne prirode i može da nas blokira, kao što je Slovenija blokirala Hrvatsku, jeste pitanje granice na Dunavu. Neshvatljivo je da se ta komisija nije sastajala godinama ”, rekao je Popov.\nPopov je dodao i da se pitanje izručenja lidera radikala Vojislava Šešelja Haškom tribunalu navodi kao razlog blokade jer se predstavlja kao odnos Srbije prema ratnim zločinima, a zapravo je veoma kontroverzno, jer je Haški tribunal pustio Šešelja na slobodu iako Srbija nije dala garancije za njegov povratak.\nDirektor Centra za regionalizam dodao je i da je jedno od otvorenih pitanja koje se spominje kao mogući razlog blokiranja ulaska Srbije u EU i pitanje nestalih.\n„Nisu nestali samo Hrvati, već i Srbi, a ovaj period mogao je da se iskoristi da se to pitanje skine sa dnevnog reda, jednog od niza pitanja. Mi smo propustili 20 godina da ih rešavamo jedno po jedno”, rekao je Popov.\n„Hrvatska objektivno može da blokira Srbiju, tim pre što je sada EU potresena unutrašnjim krizama. To je i dalo krila nekim zemljama da se pomalo osile, da iskaču iz pravila ponašanja koje su prihvatili ulaskom u EU, a to je uređenje unutrašnjeg sistema, dobrosusedski odnosi i slično”, rekao je Popov.\nPrema njegovim rečima, Brisel je suviše zaokupljen brojnim problemima, poput migrantske krize, da bi se bavio onim što nije u skladu s principima na kojima počiva EU.\nDa li je u Ljigu bolje nego u Toledu?\nVučić se osvrnuo na stalno pozivanje opozicije na nizak plasman Srbije na Blumbergovom indeksu bede, podsećajući da je taj rang ipak mnogo bolji nego prethodnih godina.\n„Po tom indeksu Srbija je bedna, ali u njihovo vreme bili smo najbedniji. Indeks je zbir inflacije i stope nezaposlenosti, a nama je inflacija sada gotovo nepostojeća, a stopa nezaposlenosti je 18 odsto, što je visoko, ali je niža nego u njihovo vreme, kad je bila 26 odsto. A i po tom indeksu danas smo ipak bolje rangirani nego ranije, ali oni neće to da kažu građanima”, rekao je Vučić.\nOn je zapitao zašto niko ne kaže građanima da je Srbija, po istoj toj metodologiji, bogatija od Španije, što nije realno. „Da li je u Beogradu bolje nego građanima u Barseloni, i da li je u Ljigu bolje nego u Toledu”, zapitao je Vučić, objašnjavajući da takve podatke treba sagledavati u širem kontekstu.\nSvako je slobodan da piše šta želi\nPremijer Srbije poručio je, povodom pisanja dnevnog lista „Informer” o uredniku „Krika” Stevanu Dojčinoviću, da je u Srbiji svako „slobodan i vlastan” da piše šta želi i da ne želi da se meša u rad medija.\n„Istraživanja su legitimna, ali laž nije”, precizirao je Vučić i dodao da se medijima ne može i neće oduzeti pravo da pišu šta žele. Kako je preneo Tanjug, Vučić je dodao da otkako je postao premijer nikog nije tužio, čak ni kada su pisali, kako je rekao, najgore gadosti o njemu i njegovoj porodici.\n„Moj posao je da istrpim, a to šta jedni drugima govore ne pada mi na pamet da komentarišem. Ako neko ima ozbiljne sumnje u profesionalni rad službi bezbednosti, voleo bih da čujem dokaze, a o čaršijskim pričama neću da se izjašnjavam”, rekao je Vučić.\nNa pitanje da li u izveštavanju „Krika” vidi nešto sporno, premijer je odgovorio „apsolutno ništa, kao ni u ostalim istraživanjima”, ali je naglasio da ima problem s tim da li je nešto istinito ili nije.\n„Vi imate pravo da kažete šta hoćete, a moje je da kažem da li je to istina ili nije. Nemojte samo nama da oduzimate pravo, i da to bude ’božja istina’ kad neko sa N1 ili nekog drugog medija nešto kaže, a mi ne smemo da izgovorimo nešto drugačije”, rekao je Vučić.\nInače, oko 40 novinara sa prostora bivše Jugoslavije pozvalo je na građansku solidarnost s novinarima koji su meta napada medija bliskih vlastima u Srbiji.\n„Novinari regiona s velikom zabrinutošću konstatuju da režimski mediji povećanim intenzitetom, neviđenim u novijoj istoriji, napadaju kritičare vlasti, a ovih su dana na meti naše kolege novinari, pre svega Stevan Dojčinović, ali i oni koji su stali u njegovu odbranu”, naveli su okupljeni u inicijativi Novinarska mreža.\nKako je prenela Beta, novinari iz te neformalne regionalne inicijative optužili su provladine medije u Srbiji da drastično krše etički kodeks i svakodnevno pozivaju na linč „nepodobnih” javnih ličnosti i ocenili da to ne samo da ugrožava bezbednost pojedinaca, već promoviše mržnju i nasilje kao jedini način komunikacije.\nОбјавио Korupcija Novi Beograd у 20:46


Velikom padu BiH najviše su doprinijele nepravilnosti u provođenju izbora, zakona iz oblasti finansiranja političkih stranaka i predizbornih kampanja. Također, konstatirano je kako nema slobodnih izbora, da kao posljedica neregularnih izbora vlasti u BiH imaju vrlo upitan legitimitet, koji dodatno kompromituju imenovanjem presuđenih kriminalaca na najviše funkcije izvršne vlasti…\nKomentar na ove porazne podatke za Radiosarajevo.ba dala i Edita Đapo, potpredsjednica SBB-a, osvrćući se na izvještaj TI, kazala je da „smo u Kantonu Sarajevo imali slučaj da je predsjednik partije i ujedno predsjednik zakonodavne vlasti vršio pritisak na jednog od ministara da izričito postupa po njegovom nalogu i posao od pola miliona KM dodijeli njegovim prijateljima“.\n“Također, u BiH je sveprisutnija politička korupcija na osnovu koje poslanici i vijećnici nakon dobivanja mandata napustaju političke stranke i navodno postaju nezavisni. Međutim, svakodnevno se pokazuje da iza te neovisnosti ustvari stoji iskljucivo lična korist tih ljudi i zato ih narod naziva politički papci“, stava je Đapo.\nRadončić sa delegacijom UNHCR-a: Jačanje saradnje i podrške institucijama BiH


Zlonamerno prenošenje izjave Ugljanina - Danas\nBNV, opet, optužuje srbijanske medije Na prošlonedeljne izjave predsednika Bošnjačkog nacionalnog veća (BNV) Sulejmana Ugljanina o „srpskoj državi genocidnoj tvorevini za Bošnjake“ i pozivu Evropskoj uniji da u ovom delu Srbije „instalira svoje policijske i pravosudne organe“, „slegla se prašina“.\nDanas sreda, 14. februar 2018. | Piše: S. N.\nPostalo je ustaljeno da se pred neke izbore (ove godine su redovni izbori za novi saziv BNV), sa čelnih pozicija Sulejmana Ugljanina odapinju negativne strele prema državi i njenim organima. To prati već viđeno poricanje rečenog kroz optužbe medija za izliv srpske nacionalne mržnje i „zlonamerno stavljanje bošnjačkog naroda i njegovih legitimno izabranih predstavnika u negativni kontekst uz otvorenu pretnju i zastrašivanje“.\nSulejman Ugljanin Evropska Unija


Iluzija: Beskonačne stepenice kojima se "penjete" u istu prostoriju (VIDEO) | Info-KS.net\nObjavljeno: 13.10.2017. u 11:46 | Autor: Info-ks | Kategorija: Zanimljivosti\nIluzija: Beskonačne stepenice kojima se "penjete" u istu prostoriju (VIDEO)\nVideo u kojem su prikazane beskonačne stepenice, kojima se možete "popeti" u prostoriju iz koje ste krenuli na stepenice postao je viralni hit i za mnoge neobjašnjiva zagonetka.\n"Najbolji aspekti mog projekta su ustvari njihove mogućnosti da kod gledatelja iniciraju pažnju, uzbuđenje i intrigu. Bio sam uzbuđen mogućnošću da kreiram mit koji će biti toliko realističan, da ljudi jednostavno neće moći da odole", kazao je Lacanilao.\nŠvedska je prva zemlja u svijetu koja ukida gotov novac iz upotrebe\nObjavljeno: 13.10.2017. u 11:40\nŠvedska je već prva u svijetu po tome što sve više izbacuje gotov novac iz upotrebe. Sada imaju i datum - 2023. godine Šveđani će biti društvo bez gotovine. Za ...\nDANAS JE NAJBAKSUZNIJI DAN\nOve stvari nipošto nemojte raditi na petak 13.!\nObjavljeno: 13.10.2017. u 11:19\nLjudi pronalaze neki znak ili simbol, daju mu značaj koji višestruko nadilazi njihovu moć i time smatraju da su riješili mnogo toga što ih inače muči. Ljudi ima...\nObjavljeno: 13.10.2017. u 10:55\nMata Hari, najpoznatija špijunka i kurtizana u popularnoj kulturi, strijeljana je prije nepunih sto godina, 15. oktobra 1917, nakon, po mnogima, namještenog suđ...


Pariz : Lista zatvorenih metro stanica od ponedeljka. Kamere prijavljuju ko ne nosi masku\nVeliki je strah i velika polemika ovih dana na svim francuskom informativnim kanalima o tome kako će izgledati javni prevoz od ponedeljka. Kao što već znate, maske su obavezne a u slučaju da je nemate plaćate kaznu od 135€ i ne možete da nastavite put. Uz to, obavezna vam je potvrda poslodavca u špic terminima o čemu smo vas već obavestili (pročitajte tu vest OVDE). Što se tiče Pariza gde je i najveća koncentracija ljudi, vlada i najveći strah jer je nemoguće da se u javnom prevozu osigura socijalna distanca.\nZbog toga su nadležni odlučili da zatvore jedan deo metro stanica ali uvode se i kamere koje će automatski prepoznavati da li nosite masku ili ne i potom signalizirati nadležnim organima.\nnastavak i lista zatvorenih stanica na sledećoj strani\nTagovi: metro - Pariz


Korona virus: Kako lažne informacije postaju viralne : Južne vesti\n19:25, 22. 3. 2020.\nInternetom kruži ogromna količina sumnjivih informacija o korona virusu - od nepouzdanih zdravstvenih saveta do spekulacija o planovima vlade. Ovo je priča o tome kako je jedan post postao viralan.\nReč je o obaveštenjima i savetima - nekim istinitim, nekim bezazlenim, a nekim potencijalno opasnim - koji kruže Fejsbukom, Vocapom, Tviterom i drugim mestima.\nPost nazvan „Ujak sa diplomom mastera", zbog navodnog izvora tih informacija, prošao je put od Fejsbuk naloga 84-godišnjeg Britanca preko Instagram naloga televizijskog voditelja iz Gane i Fejsbuk grupa za katolike iz Indije do foruma, Vocap grupa i Tviter naloga posvećenih korona virusu.\nNa prvi pogled deluje legitimno zato što je informacija pripisana poverljivom izvoru - doktoru, instituciji ili tom visokoobrazovanom „ujaku".\nNajraniju verziju koju smo uspeli da nađemo postavila je korisnica Fejsbuka 7. februara.\nPostavljena je u grupu nazvanu „Srećni ljudi", koja ima skoro 2.000 članova. Ovo je pisalo:\n„Ujak mog školskog druga, koji ima diplomu mastera, radi u Šenzenskoj bolnici. Prebacuju ga da proučava virus upale pluća iz Vuhana. Upravo me je zvao i rekao mi da poručim mojim prijateljima…"\nSaveti koji slede dovode u zabludu ili su neistiniti. Jedan glasi da nemate virus „ukoliko vam curi nos".\nPrema organizacijama za proveru činjenica Ful fekt (Full Fact) i Snoups (Snopes), koje se pozivaju na zdravstvene autoritete kao što su američki Centar za kontrolu bolesti (CDC) i medicinski časopis Lanset, nos koji curi nije uobičajen simptom - ali se dešavao među pacijentima korona virusa.\nPost takođe podstiče ljude da „piju više tople vode" i da se „trude da ne piju ništa hladno", a trenutno ne postoje medicinski dokazi da bilo šta od toga može da pomogne u lečenju od korona virusa ili u njegovom sprečavanju.\n„To nema nikakvo utemeljenje", kaže Aleks Kasprak iz Snoupsa.\n„Ludo je videti to tamo, to je odmah jedno veliko zvono za uzbunu."\nPokušali smo da kontaktiramo osobu koja je postavila ove informacije; ona nam nije odgovorila.\nPost se širi\nLista je dobila zamajac nekoliko dana kasnije kad ju je podelio čovek po imenu Glen u Indiji.\nOn ju je okačio u nekoliko različitih Fejsbuk grupa, uključujući i onu za katolike.\nNovi post nadovezao se na onaj od 7. februara dodatnim informacijama. Iako je novi post tvrdio: „Ujak mog školskog druga, koji ima diplomu mastera... upravo me je zvao i rekao mi da poručim mojim prijateljima...", Glen nije zapravo dobio telefonski poziv od tog ujaka.\nOn kaže da je post bio samo „poruka koji je on dobio i prosledio dalje".\nDodatna obaveštenja sadržala su neke tačne savete - na primer, ljudima se poručuje da peru ruke, što je ključna preventivna mera.\nMeđutim, nova verzija dodala je i neke nepotvrđene i informacije koje dovode u zabludu.\nNa primer, do detalja je opisala na koji način bolest napreduje, a lekari kažu da su simptomi i težina korona virusa veoma promenljivi i da ne postoji jedan tačan obrazac njegovog napredovanja.\nPost postaje viralan\nNekoliko nedelja post je bio sveden na relativno male kutke na mreži.\nOnda je došao 27. februar, kada ga je 84-godišnji bivši vlasnik umetničke galerije po imenu Piter načinio viralnim.\nPiterov post bio je sličan Glenovom, ali je ponovo sadržao neke nove informacije - od kojih su neke bile pogrešne ili su dovodile u zabludu.\nPiterov post se raširio brzo, skrenuvši pažnju fekt čekera kao što su Ful fekt i Snoups.\nObe ove organizacije napisale su detaljne članke u kojima su opovrgle tvrdnje, pozvavši se na pouzdane medicinske izvore uključujući SZO, američki CDC, britansku Nacionalnu zdravstvenu službu (NHS) i druge.\nJedna tvrdnja iz posta, na primer, navela je da virus „ne voli Sunce", ali do sada ne postoji nijedan dokaz da sunčeva svetlost ubija virus, a prijavljeni su slučajevi u mnogim zemljama sa sunčanom i vrelom klimom.\nDruge tvrdnje iz posta bile su proverene. Na primer, ponovljen je savet o pranju ruku.\nPiter, koji živi u južnoj Engleskoj, izbacio je delove posta koji dovode u zabludu nakon što su fektčekeri objavili članke. Ali do tada su ga ljudi podelili već 350.000 puta.\nKad ga je kontaktirao BBC, Piter nije želeo konkretno da kaže odakle mu informacije iz posta, ali je samo rekao da je u ono vreme verovao izvoru.\n„Poverovao sam mu da je rođak tog naučnika, zdravstvenog radnika koji mu je preneo sve te činjenice i brojke", rekao nam je on u telefonskom intervjuu.\nPiter kaže da je želeo da pomogne ljudima da se zaštite.\n„Trudim se da širim onoliko proverene informacije koliko mogu. I ukoliko me isprave ili ako sam otkrijem da sam rekao nešto netačno, ja se izvinim i ispravim to", kaže on.\nUprkos njegovima izmenama zasnovanim na činjenicama, tvrdnje iz originalne verzije Piterovog posta brzo su se raširile i mutirale.\nNeke verzije počele su da dodaju još informacija koje dovode u zabludu. A i izvor se promenio.\nU nekim verzijama, koje su stigle dalje od Fejsbuka, Vocapa i Tvitera, „ujak sa diplomom mastera" postao je „član odbora Stenfordske bolnice", pa čak i „brat prijateljice prijateljeve sestre koji je u odboru Stenfordske bolnice".\nBile su tu i informacije pripisane „japanskim lekarima" i „tajvanskim ekspertima" - među mnogim drugim modifikacijama.\nPostovi koji pominju Stenford - samo na Fejsbuku pojavilo se najmanje stotinu njih - raširili su se toliko brzo da je univerzitet morao da izda saopštenje negirajući da ima bilo kakve veze s tim.\nPost preskače jezičku barijeru\nPost se potom raširio - potpomognut javnim ličnostima, uključujući televizijskog voditelja iz Gane i američkog glumca, ali i gomilu drugih, običnih ljudi.\nJedna Amerikanka postavila je verziju u grupu na Fejsbuku po imenu „Vesti o korona virusu" - jednu od na hiljade grupa posvećenih virusu koje su buknule na ovoj društvenoj mreži.\nEjprilin post pripisan je „prijateljičinom sinovcu koji je u vojsci".\nOna je objasnila kad smo je kontaktirala preko Fejsbuk mesindžera da je videla informaciju kad ju je podelila njena prijateljica, ali je tek kasnije shvatila da je „njena prijateljica samo kopirala i pejstovala kao što sam i ja to uradila. Čini se da je većina toga tamo netačno."\n„Koristim Fejsbuk po čitav dan, svaki dan", kaže Ejpril. „Pronašla sam na njemu mnogo korisnih informacija… Ne gledam vesti."\nIstovremeno, post je preveden na nekoliko jezika uključujući arapski, amharski, vijetnamski, francuski španski i italijanski.\nPonovo, neki od postova sadržali su tačne ili u najgorem slučaju bezazlene informacije koje dovode u zabludu - dok su druge navodne „činjenice" imale potencijal da budu štetne.\nJedan savet predložio je da radite „samoproveru" na korona virus svako jutro tako što ćete zadržati dah duže od 10 sekundi. Ali nema dokaza koji potvrđuju da ukoliko možete to da uradite nemate virus.\n„Ujak sa diplomom mastera" specifična je vrsta viralnog posta - u slengu se naziva „kopipasta".\nTo je materijal koji neko kopira i pejstuje umesto da upotrebi „deljenje" ili „retvitovanje", druge alate za podelu u ponudi na društvenim mrežama.\nZbog toga svaki post izgleda originalno - on deluje kao da ga je napisao neko koga poznajete, možda prijatelj ili rođak, tako povećavajući šansu da mu poverujete.\nZato što ima toliko mnogo „originalnih" postova, to otežava društvenim mrežama i ljudima koji ih proučavaju da prate koliko su se daleko takvi postovi proširili.\nMi znamo da je taj Piterov post podeljen stotinama hiljada puta - ali kolosalan je, možda i nemoguć, zadatak izračunati koliko je ljudi videlo razne kopirane varijante „ujaka sa diplomom mastera" na Fejsbuku ili bilo kojoj drugoj većoj društvenoj mreži.\nOčigledno je, međutim, da su ga videli milioni.\nŠta preduzima Fejsbuk\nO postovima koji dovode u zabludu a u međuvremenu iz njih nisu izbačene dezinformacije, portparol Fejsbuka nam je rekao: „Ti postovi krše našu politiku i uklonjeni su."\n„Mi non-stop radimo na tome da uklonimo štetne dezinformacije o korona virusu", rekao je portparol.\n„Fejsbuk se udružio i sa britanskom Nacionalnom zdravstvenom službom kako bi povezao ljude sa najnovijim zvaničnim vodičem NHS-a oko korona virusa - i stavio ga direktno u njihove njuz fidove i kad ljudi pretražuju ovu temu."\nOva kompanija ubacuje i tekst iz tih postova u automatizovane sisteme kako bi pronašla slične sadržaje. Tehnološki giganti - Fejsbuk, Majkrosoft, Gugl, Linkdin, Redit, Tviter i Jutjub - zarekli su se da će sarađivati na borbi protiv dezinformacija o virusu.\nFektčekeri kažu da svi možemo da učestvujemo u tome - tako što ćemo prvo razmisliti pre nego što nešto podelimo.\n„Zastanite na sekund. Bacite malo pogled. Vidite da li možete da nađete više informacija o tome", kaže Kler Milne iz Ful fekta.\n„Razlučite da li je to tačno ili delite nešto sa prijateljima i porodicom što bi moglo da ih dovede u zabludu i naškodi im."\nUkoliko deluje da je nejasno ko je izvor ili je post dugi spisak ili niz krcat informacijama, uporedite te navode sa poznatim, pouzdanim izvorima.\nSpoj istine i gluposti\nLjudi koji dele post o „ujaku sa diplomom mastera" - koji se u raznim verzijama još uvek deli preko interneta - generalno gledano nisu zlonamerni: oni obično misle da prosleđuju činjenice.\nIli možda nisu sigurni u autentičnost informacija, ali veruju da ipak pomažu, „u slučaju" da je navedeno istina.\nGeneralno gledano, ti ljudi nisu luckasti ili glupi. Lako vas je preveslati kad ste zabrinuti.\nPost sa „ujakom" još je i spoj istine i gluposti, što ga čini pogubnim i lakšim za širenje.\n„Kad se neistinite stvari pomešaju sa stvarima koje zvuče razumno ili istinito, to zbuni ljude, a u nekim slučajevima ih navede da pomisle kako je ostatak saveta takođe legitiman", kaže Kasprak iz Snoupsa.\nTri pitanja koje treba sebi da postavite pre nego što nešto podelite\nDa li izvor informacije deluje neodređeno ili kao da potiče od prijateljevog prijatelja kog ne možete da identifikujete?\nDa li sve informacije deluju istinito?\nDa li ovaj sadržaj u vama budi emocije - sreću, bes ili strah?\nIzvori: Full Fact, Snopes, BBC Monitoring


Peleviću novi mandat – Kik boks savez Srbije\nKik boks savez Srbije > Vesti > 2015 > Peleviću novi mandat\n14. marta 2015.\t2015\nU Beogradu je održana Izborna skupština Kik boks saveza Srbije. Od 62 kluba sa pravom glasa, sednici je prisustvovalo 35 delegata.\nNajvažnija tačka je bio izbor predsednika Kik boks saveza Srbije koji će tu dužnost obavljati u periodu od četiri godine (2015-2019). Jedini kandidat bio je dr Borislav Pelević, dosadašnji predsednik, koga je po Statutu KBSS, kandidovalo 10 klubova. Pelević je dobio jednoglasnu podršku. Skupština je jednoglasno prihvatile i tim sa kojim će dr Pelević voditi KBS Srbije.\nPotpredsednici u naredne četiri godine biće Miodrag Jotić, Velizar Đerić, Božidar Đermanović i Dejan Milosavljević. Uz njih četvoricu i predsednika Pelevića u Upravnom odboru, koji boji devet članova, biće i dosadašnji članov Bojan Radić, Zoran Milovanović i Bratislav Jovanović. Novo ime je Srđan Bugarčić, dugogodišnji generalni sekretar Kik boks saveza Srbije koji je prošle godine prešao na novu funkciju, a čije iskustvo i znanje će svakako pomoći još boljem radu Upravnog odbora. Nadzorni odbor će u naredne četiri godine čini Marko Osmajlić, predsednik,i Vedran Tašković i Aleksandar Marić.\nIzveštaj o radu Kik boks saveza Srbije u 2014, uključujući i Finansijski izveštaj o poslovanju, podneo je dr Borislav Pelević, predsednik KBS Srbije. Nakon izbora za predsednika dr Pelević je izneo predlog programa rada za naredni četvorogodišnji period, kao i plan poslovanja za 2015. godinu. Izveštaji i predlozi su usvojeni jednoglasno.


Centar za istraživačko novinarstvo Crne Gore | UMJESTO OBEĆANIH INVESTICIJA, NIKŠIĆKA ŽELJEZARA PRIVATIZACIJOM POSTALA MJESTO OPASNO PO RADNIKE: Čelik jedva teče, a glava u torbi\nPosted at 19:15h in Društvo\tby\tCentar za istraživačko novinarstvo Crne Gore 0 Comments\nPostrojenja i oprema u Željezari starija i od pola vijeka i nepouzdana. Predsjednik sindikalne organizacije Željko Rabrenović upozorava da se oprema kojom rade često kvari i da nije bezbjedna. Poseban problem su kranovi u kokilnoj i livnoj hali\nNikšićka Željezara Toščelik, nekada gigant sa sedam hiljada radnika, danas predstavlja jedno je najopasnijih mjesta po radnike u Crnoj Gori, iako je od septembra ove godine proizvodnja, kao i zarade malog broja preostalih zaposlenih, svedena na minimum.\nU svega nekoliko pogona, gdje još oko 320 radnika proizvodi specijalne vrste metala i legure, čelik teče samo noću i nedjeljom kada je jeftina struja, ali u posljednje vrijeme često ni u tom periodu zbog nedostataka sirovine, repromaterijala ili zbog kvarova na opremi staroj i pola vijeka i opasnoj za bezbjednost i zdravlje radnika, potvrđeno je Centru za istraživačko novinarstvo Crne Gore (CIN-CG).\nTurska Tosjali grupa postala je vlasnik Željezare u aprilu 2012. godine kada je iz stečaja kupila cjelokupnu imovinu za 15,1 milion eura. To je bila četvrta privatizacija nekadašnjeg giganta, a ni ona se nije pokazala uspješnom. Novi vlasnik je tada najavio zapošljavanje novih 550 radnika i investicije od 35 miliona eura u prve tri godine. Umjesto toga smanjen je broj radnika, a i zarade.\nOvaj period obilježila su i dva smrtna slučaja na radnom mjestu i više teških povreda.\nU Željezarinom pogonu Kovačnica u januaru 2013. godine su povrijeđena dva radnika, a Miljan Jovanović, radnik održavanja, je nakon nekoliko dana podlegao povredama. Osnovno tužilaštvo iz Nikšića je tada podiglo optužnicu protiv direktora ovog pogona Ratka Jovanovića, zbog krivičnog djela – teško djelo protiv opšte sigurnosti i propusta u organizaciji procesa rada. Iz tog tužilaštva su saopštili za CIN-CG, da je ovaj postupak okončan pravosnažnom oslobađajućom presudom Jovanoviću.\nU maju 2014. u Željezari se opet dogodila nesreća. U Kovačnici je prilikom obavljanja radnih zadataka, poginuo radnik održavanja Milovan Nikolić. Tužilaštvo je tada protiv šefa centralnog održavanja Draška Mušikića, pokrenulo istražni postupak zbog sumnje da je izvršio krivično djelo protiv opšte sigurnosti. Iz tužilaštva kažu da je ovaj postupak kasnije obustavljen zbog „nepostojanja krivične odgovornosti na strani odgovornih lica”.\nŽeljezara Toščelik je jedina kompanija o čijem radu je održano specijalno kontrolno saslušanje u crnogorskom parlamentu u junu 2015. godine, upravo o zaštiti na radu. Tada se saznalo da kompanija nema akt o procjeni rizika na radnom mjestu, kao i da za mnoga postrojenja i opremu nema upotrebne dozvole, odnosno obavezne sertifikate o tome da je rad na njima bezbjedan. Skupštinski odbor zasjedao je nakon protesta radnika Željezare, koju su saopštavali i da neće raditi dok se ne poboljša bezbjednost radnog procesa. Sjednica je zakazana na zahtjev nedavno preminulog poslanika Janka Vučinića. Parlamentarci su tada preporučili inspektorima za zaštitu na radu, da što češće posjećuju Željezaru.\nOtkad je Tosjali grupa preuzela fabriku, bilo je i više nesreća sa teškim povredama radnika. U Čeličani su u decembru 2012. godine, usljed havarije, povrijeđena trojica radnika od eksplozije šljake. Milenko Roćenović je zadobio opekotine drugog stepena. Nakon liječenja vratio se na posao i ponovo je u januaru naredne godine povrijeđen na radnom mjestu.\nMilun Todorović je u februaru 2015. godine teško povrijeđen na radnom mjestu u Kovačnici, kada se čelični komad dužine oko metar i težak blizu pola tone odlomio i pao sa prese. Todoroviću, koji je bio radnik po ugovoru, polomljene su obje noge ispod koljena.\nU istom pogonu je par dana ranije Ratku Gardaševiću, vozaču u Saobraćaju, mašina otkinula pola kažiprsta.\nPosljednja nesreća sa teškom povredom desila se u oktobru prošle godine kada je Zlatko Šarović pao sa kranske staze.\nUprava Željezare nije bila voljna da omogući ekipi Centra za istraživačko novinarstvo posjetu fabrici, kao ni da odgovori na pitanja o preduzetim mjerama zaštite na radu. Opravdanje je bilo da zbog smanjenja proizvodnje, usljed pada cijena metala na tržištu, nijesu u mogućnosti da daju odgovore za CIN-CG, koji analizirajući stanje u privatizovanim kompanijama, radi na podizanjanju svijesti o značaju zaštite na radu.\nIz Uprave za inspekcijske poslove, čiji dio je i inspekcija zaštite i zdravlja na radu, za CIN-CG su potvrdili da je od trenutka kada je Toščelik preuzeo Željezaru “u početku došlo do značajnijeg zastoja u poštovanju normi zaštite i zdravlja na radu, a što je kao posljedicu imalo i povećanje povreda na radu među kojima teških i smrtnih”.\n“Ovakvo stanje dalo je povoda za pojačani nadzor od ove inspekcije, zbog čega je u narednom periodu poslodavac oblast zaštite na radu unaprijedio, ali je i dalje izražen problem sa ‘starim postrojenjima’, naročito elektro-mosnim dizalicama (kranovi), koje su jedan od ključnih sredstava za rad u Željezari. Zbog neisplativosti ili amortizovanosti opreme, veliki dio postrojenja koja su u prethodnom periodu bila osnov u proizvodnji, prestao je sa radom”, naveli su iz ove inspekcije.\nI inspekcijski nadzor u Željezari je, kako su naveli specifičan, jer se obavlja po proizvodnim cjelinama, s obzirom na njihovu veličinu.\n“Riječ je o specifičnoj proizvodnji koja se odvija samo noću u periodu od 23 do sedam, časova, zbog ekonomičnosti potrošnje električne energije”, potvrdili su iz inspekcije.\nPredsjednik Sindikata Željezare Toščelik Željko Rabrenović kazao je za CIN-CG da su radnici veoma nezadovoljni zaštitom na radu u fabrici i da postoje veliki problemi.\n“Oprema sa kojom radimo je stara i po nekoliko decenija, često se kvari i nije bezbjedna za rad. Naročito su opasni kranovi u kokilnoj i livnoj hali, gdje se obavlja izlivanje tečnog metala u kalupe. Jedan kran i ne radi, jer mu je istekla upotrebna dozvola, a problem su i podesti i livne ploče. Problema imamo i sa starim kazanima u Energani zbog pucanja cijevi”, kazao je Rabrenović.\nOn kaže da imaju dobru saradnju sa Inspekcijom zaštite na radu i podsjeća da je još teže bilo prije pet godina, kada se za kratko vrijeme desio veliki broj nesreća, jer su tada i na opasnim mjestima radili po 14 sati dnevno više dana zaredom.\nPosljednje smanjenje zarada imali su u septembru, kada im je najavljeno da će zbog pada cijena metala na tržištu tako primati do januara naredne godine. “Čekamo da vidimo da li će nam vratiti zarade na prethodni nivo. Sada su oko 300 do 350 eura i za ova teška i opasna radna mjesta za redovnih 186 radnih sati tokom 22 radna dana mjesečno”, kazao je Rabrenović.\nDa su stara postrojenja i oprema problem za bezbjedan, ali i ekonomičan rad Željezare priča se već decenijama. Prethodni vlasnik, firma MNSS na of-šor adresi u Holandiji, kupila je Željezaru 2006. godine za 5,2 miliona eura i obavezu investiranja 118 miliona.\nKo su bili stvarni vlasnici ove kompanije nikada se nije saznalo, ali su njeni predstavnici u prvom Upravnom odboru bili Radomir Vukčević, Oleg Obradović, Branko Čavor, Blagoje i Želimir Cerović, Miodrag-Daka Davidović, Andrija Racković i Greg Kuenzel. Nešto kasnije i Ana Đukanović, tada Kolarević.\nStečajna uprava je kasnije tvrdila da je MNSS u kompaniju investirao svega 15 od obaveznih 118 miliona eura. Međutim, ova firma je sa partnerom iz stečajne mase tražila 50 miliona na ime investicija. Ovaj zahtjev stečajna uprava je odbila.\nZa jedan kredit za investicije od 26,3 miliona eura garancije je dala Vlada Crne Gore. Iz državnog budžeta za ovaj kredit i prispjele kamate kasnije su plaćena 33 miliona eura. Iz stečajne mase država nije mogla da naplati ništa od ove sume.\nTosjali grupa je ranije tvrdila da je od preuzimanja u fabriku investirala više od osam miliona eura. I pored toga, radnici svakodnevno rizikuju život zbog zastarjelih postrojenja i opreme sa kojima rade, a odlučna akcija nadležnih očigledno izostaje. Željezara prikazuje gubitke u poslovanju od preuzimanja 2012. godine. Minus je lani bio 4,2 miliona eura, a godinu ranije sedam miliona eura. Nagomilani gubici veći su od ukupne vrijednosti kapitala kompanije za 37 miliona eura. Kratkoročne i dugoročne obaveze kompanije na kraju prošle godine iznosile su 58,8 miliona eura. Iz fabrike, koja je nekada zapošljavala više nego što sada ima ukupno radnika u industrijskom sektoru u Crnoj Gori, ne naziru se ljepše vijesti.\nNekada deset, a sada jedan\nIz Inspekcije kažu da je veoma teško porediti sprovođenja propise o zaštiti na radu u Željezari prije 20 i više godina, kada je fabrika bila državna i imala i do 7.000 radnika, i danas.\n“Velike su razlike u broj zaposlenih, profitnim centrima koji su bili tada u funkciji, vrsti proizvoda, važećim propisima u tom periodu. Zaštitom na radu u Željezari Nikšić tada se bavila služba gdje je radilo više od 10 zaposlenih. U fabrici je bilo obezbijeđeno prisustvo stručnih lica zaštite na radu 24 sata. Danas u Željezari Toščelik sa znatno manjim brojem zaposlenih, zaposleno je jedno stručno lice sa visokom stručnom spremom za poslove zaštite na radu”, naveli su iz inspekcije.\nInspekcija: Najopasnije u Kovačnici\nIz Uprave za inspekcijske poslove navode da se povrede u Željezari najčešće dešavaju u Kovačnici, “gdje su se u kratkom vremenskom periodu desile teške povrede na radu sa smrtnim posledicama (09.01.2013.godine, pad sa viljuškara i 08.05.2014.godine,pad sa kranske staze) o čemu je dostavljena dokumentacija tužilaštvu koje je vodilo postupak”.\n“Za sve smrtne, teške povrede ili incidentne situacije, za koje je bila obaviještena Inspekcija rada za oblast zaštite i zdravlja na radu, u saradnji sa predstavnicima tužilaštva i MUP-a, izvršen je uviđaj, na osnovu čega su sačinjeni zapisnici od strane ove inspekcije i proslijeđeni nadležnim državnim organima. U slučajevima kada su utvrđene nepravilnosti u vezi sa primjenom propisa iz zaštite na radu inspektori su preduzimali mjere i radnje za njihovo otklanjanje”, rekli su iz Inspekcije.


Prijedor24 - Više od informacije! Hibernacija bi mogla spasiti živote osoba koje dožive moždani udar i boluju od raka\nHome / Vijesti / Zdravlje / Hibernacija bi mogla spasiti živote osoba koje dožive moždani udar i boluju od raka\nAutor: Redakcija Objavljeno: 6. December 2017.\nNaučnici već godinama rade na tome da ljudsku hibernaciju pretvore u stvarnost, ne s ciljem da bi izbjegli zimu, već da bi osigurali pacijentu potrebno vrijeme da lijekovi protiv raka počne djelovati.\nProfesor intenzivne njege i medicine u univerzitetskoj bolnici u Londonu Mervyn Singer kazao je kako njegov tim radi na lijeku koji bi mogao djelovati tako da vitalne ljudske organe poput srca, mozga i arterija prebaci u hibernetičko “uspavano” stanje. Ovo bi moglo sačuvati hiljade života pacijenata koji dožive srčane i moždane udare.\nProfesor Singer vjeruje da bi hibernacija mogla sačuvati ćelije od smrtonosne traume koja se događa tokom postupka reanimacije u hitnim slučajevima. Trauma koja se zove reperfuzijska povreda se događa kada se krv skupi u tkivu i začepi arterije prema srcu ili zaustavlja rad srca te dovodi do moždanog udara.\nLogično je da ljekari rade na tome da što prije vrate u život ove pacijente, odnosno njihovu cirkulaciju ugrađivanjem stenta ili otvaranjem arterija. Ali šok koji se dešava nakon ubrzanog povrataka krvi i kisik izaziva upalnu reakciju koja uništava vitalnu arteriju, srce i tkivo mozga i može opet izazvati smrt.\nPrvi test na ljudima zakazan je za sljedeću godinu. Ukoliko se pokaže da bi ovaj lijek koji dovodi u stanje hibernacije mogao zaštititi pacijenta od reperfuzijske povrede, to bi bilo prvo uspješno liječenje hibernacijom tokom 20 godina pokušavanja.\nNaučnici godinama analiziraju životinje u stanju hibernacije i njihovu sposobnost da uspore puls, snize temperaturu tijela blizu tačke koja uzrokuje smrt mjesecima, a da ne oštete mozak i druge vitalne organe. Vjeruje se da se ovo može kopirati i napraviti lijek koji će na isti način zaštititi ljude i izliječiti ih od dijabetesa, Alzheimera i raka.\nTalijanski naučnici istražuju mogućnost stavljanja pacijenata koji boluju od raka u stanje hibernacije kako bi im ohladili tijelo na 13 stepeni i pokušali spriječiti širenje raka te kako bi ubili više ćelija tumora radijacijom. Ovi testovi se još nisu počeli vršiti na ljudima.\nPreporuka ljekara prilikom velikih promjena vremena


Amedia Hotel Wels Wels, hotel null. Ograničeno trajanje ponude!\nAdlerstraße 1, 4600\nProverite cene i raspoloživost za Amedia Hotel Wels: Datum dolaska :\nAmedia Hotel Wels - Opis\nulici Adlerstraße 1, pozicija mu je jugozapad za grad Wels, a od centra je udaljen samo 12 minuta hodom.Stil hotela Amedia Hotel Wels je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perionica, Televizija. Možete da se opustite zahvaljujući pogodnostima koje nudi hotel, kao što je na primer sauna. Ovaj hotel pruža i posebne pogodnosti, kao što je na primer: terasa.U njemu postoji brza internet konekcija.Ukoliko želite da idete na aerodrom, Blue Danube je udaljen 14 kilomet(a)ra od hotela, odnosno oko 29 minuta kolima.Pripada hotelskom lancu Amedia Hotels.Još korisnih informacija:U ovom hotelu biće Vam na raspolaganju parking uz naplatu.\nAmedia Hotel Wels tip(ovi):\nOvaj hotel je deo lanca: Amedia Hotels™\nAmedia Hotel Wels sadržaji i usluge\nStil ovog hotela kategorije četiri zvezdice je Luksuzan za grad Wels. U njemu ćete naći razne usluge, a posebno Restoran, Room Service, Bar, Novine, Sobe za nepušače, Perionica, Televizija. Pozicija 252 m -


Proizvođači - Profili Tankosić\ntraži...\tNaslovnapregledO namako smo mi\nInfoNaš timZašto smo pravi izborKontakt i lokacijaDruštvena odgovornostZaposlenje\nProizvodi i uslugešta imamo u ponudi\nIzbor prozora za poslovni i stambeni prostorGealan profili\nReferencenaši radoviMaterijališta koristimo\nProizvođačiOkovi za stolarijuGarancijaPVC stolarijaALU stolarijaAluminijum-Drvo stolarija\nUlazna vrataSobna vrataGaražna vrataProzoriKomarniciRoletneLanterneStakloGriljeOgradeObjektiPoslovni objekti\nPitanja i odgovoriodgovori na česta pitanja\nKategorija: Materijali\tProizvođači\nSa ponosom možemo da kažemo da smo probali proizvode mnogih dobaljača i da smo se odlučili da za naše proizvode koristimo materijale sledećih proizvođača.\nKompanija Aluplast GmbH in je osnovana 1982. u Karlsruhe u Nemačkoj. Glavni proizvodi su sistemi za prozorske profile, eneretski štedljivi sistemi, ulazna vrata, podižuća i klizna vrata, roletne, ventilacioni sistemi i ALU profili presvučeni PVC-om. Pionir je u tehnološkom napretku i 2011 je dobila nagradu „Najbolje iz Nemačke“.\nALUMIL ALUMIL je najveća grčka industrijska kompanija sa sedištem u Kilkisu kod Soluna, koja posluje od 1988. Alumil je jedan od vodećih proizvođača ALU profila i profila za automobilsku i pomosku industriju. Takođe proizvode i sisteme za automatizaciju, enterijer, sisteme za zaštitu od sunca, kao i plastične proizvode i opremu.\nSCHÜCO Schüco International KG je građevinska kompanija sa sedištem u Bilefeldu u Nemačkoj, osnovana 1951. Proizvode sisteme za prozore, vrata, klizna vrata, staklene fasade, solarne sisteme, balkone i roletne. Imaju 5000 zaposlenih, 2000 inženjera, godišnji promet od 2.38 milijardi EUR i zastupljeni su u 75 zemalja.\nSTUBLINA Kompanija Stublina je srpski proizvođač iz Mladenovca. Cilj im je da njihovi proizvodi budu vrhunskog kvaliteta i svake godine imaju inovacije u svom proizvodnom programu. Bave se proizvodnjom pogonskih ručica i kvaka, spojnica za vrata i prozore, brava i zasuna, garnitura okova, cilindara za uloške brava i inox programom.\nERRETI Preduzeće Erreti je osnovano 1974. u Bagnara di Romagna i njihov moto je zasnovano na aluminijumu, metalu za moderno doba. U ponudi imaju opremu za ALU prozore i vrata, ALU ručice, ALU klizače, ALU brave, ALU sisteme za nameštaj i ALU profile za industriju.\nFAPIM Kompanija Fapim je osnovana 1974. sa ciljem da proizvedi aluminijumske okove za prozore i vrata, kombinujući inovacije i lakoću korišćenja. Danas Fapim poseduje katalog sa više od 1.000 artikala, sa industrijskom površinom od ukupno 100.000 m2, i zapošljava oko 400 radnika.\nROTO-FRANK Roto Frank AG je porodična kompanija osnovana 1935. u Štutgartu. I dalje se nalazi u vlasništvu porodice Frank, a sedište je u Leinfelden-Echterdingen, Nemačka. Kompanija je jedan od vodećih svetskih proizvođača opreme za vrata i prozore, kao i značajan snabdevač krovnih prozora, solarnih tehnologija i Loft-merdevina.\nSIEGENIA-AUBI Sigenia-Aubi je Nemačka kompanija osnovana pre više od 50 godina koja ima širok asortiman proizvoda. Bavi se proizvodnjom opreme za vrata i prozore na bazi aluminijuma, PVC-a i drveta, klizača za vrata, brava, sistema za zaključavenje i okvira za vrata, ventilatora i i senzora za ventilaciju, kao i motora i sistema za nadzor.\nWINK HAUS Winkhaus GmbH je porodična firma osnovana 1854. u Telgte, Nordrhein-Westfalen, Nemačka. Firma proizvodi sisteme za zaključavanje, sisteme za nadzor prozora i vrata, sigurnosna vrata i brave, sisteme za kontrolu pristupa, sisteme za snimanje i ima 600 registrovanih patenata u nemačkom zavodu za patente.\nVIOMAL Kompanija VIOMAL S.A. je osnovana 1985. Postrojenja i sedište se nalazi Atini. Proizvode ALU roletne, žaluzine sa ALU navojima, dvostrane ALU ramove, komarnike, solarne sisteme i bezbednostna vrata na izvlačenje. Proizvodi su dostupni u širokom spektru RAL sjajnih i mat boja, kao i u posebnim bojama (metalik, Sable, itd).\nGUARDIAN Guardian Industries je privatni proizvođač stakla, automobilskih i građevinskih proizvoda sa sedištem u SAD. Kompanija je osnovana 1932. godine, a 2006. je bila na 41. mestu Forbsove liste i dalje je jedna od najvećih svetskih proizvođača flot stakla i standardnih staklenih proizvoda.\nSAINT-GOBAIN SAINT-GOBAIN je francuska multinacionalna korporacija, osnovana 1665 u Parizu. Prvobitno je bila proizvođač ogledala, a sada sem stakala i ogledala proizvodi razne građevinske materijale visokih performansi. Kompanija ima sedište u Les Miroirs u La Defense i Courbevoie kompanije od 1981.\nVi ste ovde: Početna Proizvođači\nMi imamo jedan jedan neostvaren san, a to je da budem najbolji proizvođač vrata i prozora i nećemo se zadovoljiti sa bilo čime drugim.\nPrijavite se Proizvodi i usluge


Federerove suze šokirale svijet: Švicarac jecao zbog tragičnih dešavanja (VIDEO) - Kameleon M&M\nFedererove suze šokirale svijet: Švicarac jecao zbog tragičnih dešavanja (VIDEO)\n- Kategorija: Tenis\nNakon završetka zvaničnog dijela sezone Roger Federer i Alexander Zverev posvetili su se južnoameričkoj turneji na kojoj su trebali odigrati četiri egzibiciona meča.\nMeđutim, odigrali su samo tri, jer je meč koji se trebao održati u Kolumbiji otkazan zbog sigurnosnih razloga, piše Sport1.\nMasovni protesti protiv aktuelne vlade rezultirali su žestokim sukobima sa tragičnim ishodom, a na internetu se pojavio snimak koji pokazuje Federerovu reakciju nakon otkazivanja meča.\nSnimak pokazuje koliko je Federer emotivno doživio tragične scene i veliki broj mrtvih zbog kojih je meč otkazan, toliko da je jecao u suzama, dok ga je Zverev tješio.


RPC: Kijev diskriminiše i zastrašuje ukrajinske vernike - 24.11.2018, Sputnik Srbija\nPortparol Moskovske patrijaršije Vladimir Legojda izjavio je u subotu da su pokušaji da preispita pravni status Počajevske lavre pritisak na kanonsku Crkvu... 24.11.2018, Sputnik Srbija\nevropa, rusija, vesti, svet, ukrajina, vladimir lejgoda, ukrajinska pravoslavna crkva, ruska pravoslavna crkva, carigradska patrijaršija\n© Sputnik / Ruslan Krivobok / Uđi u foto-galerijuVladimir Legojda\nLegojda je istakao da Počajevska lavra predstavlja svetinju svetskog pravoslavlja i da su pretenzije vlasti čija ovlašćenja ističu za nekoliko meseci „apsolutno nezakonite i politički motivisane“.\n„Cilj tih mera je potpuno neskrivena diskriminacija vernika u Ukrajini. To su pokušaji da se vernici primoraju da naprave religiozni izbor u korist kvazireligiozne strukture“, naveo je Legojda.\n17 Novembar 2018, 16:09\nOn je izrazio nadu da će „antireligiozni progoni, pokušaji zastrašivanja vernika u Ukrajini u međunarodnoj javnosti biti ocenjeni kako treba i da će biti zaustavljeni silom zakona“.\nPitanje crkvene imovine u Ukrajini zaoštrilo se usled crkvenog sukoba koji je nastao kada su ukrajinske vlasti objavile da pokreću istražni postupak zbog crkvenih zdanja. Policija Ternopoljske oblasti je pokrenula istragu o navodnoj nezakonitoj predaji zdanja Svetouspenske Počajevske lavre na korišćenje UPC 2003. godine.\nSvetouspenska lavra je najveći pravoslavni kompleks u zapadnoj Ukrajini, drugi u zemlji nakon Kijevsko-pečerske lavre. Od 1997. godine taj kompleks je u nadležnosti kanonske Ukrajinske pravoslavne crkve.\nVlasti u Kijevu i nekanonska crkvena struktura u Ukrajini očekuju da će do kraja godine dobiti priznanje o autokefalnosti od Carigradske patrijaršije. To priznanje (tomos) može da dobije samo poglavar „ujedinjene“ crkve, koji treba da bude izabran na „ujediniteljskom saboru“ pravoslavnih crkava u Ukrajini. Datum tog skupa još nije utvrđen, a kanonska UPC je saopštila da ne planira da učestvuje na njemu.\nZbog odluke Carigrada da počne proces priznavanja autokefalnosti UPC, Sinod Ruske pravoslavne crkve je 15. oktobra objavio da prekida komunikaciju sa Carigradskom patrijaršijom na celoj svojoj kanonskoj teritoriji, uključujući Ukrajinu i Belorusiju.


Iznajmljivanje - 1\n02. 12. 2019 17:55\nSTOKHOLM - Švedska modna kompanija H&M počela je s testiranjem usluge iznajmljivanja odjeće jer se modna industrija nalazi na udaru sve žešćih kritika zbog otpada i zagađenja koje pravi u procesu proizvodnje.\n14. 12. 2018 07:32\n11. 09. 2018 08:28\n03. 08. 2018 18:12\n21. 12. 2017 19:53\n18. 09. 2017 10:01\n17. 07. 2017 07:00\n02. 04. 2017 12:45


PL: Votford produžio agoniju Junajteda! Kejn za pobjedu Totenhema, prvenac ''Svetaca''! | BN\nPL: Votford produžio agoniju Junajteda! Kejn za pobjedu Totenhema, prvenac ''Svetaca''!\nFudbaleri Votforda savladali su Mančester junajted u prvom nedeljnom meču petog kola engleske Premijer lige. Fudbaleri Kristal Palasa i Sautemptona ostvarili su pobede u nedeljnim mečevima. Fudbaleri Totenham savladali su Sanderlend sa 1:0 u poslednjem meču petog kola Premijer lige.\nFudbal 19.09.2016 | 08:30\n’Stršljenovi’ su odigrali veoma hrabro i slavili rezultatom 3:1, produbivši krizu velikana sa ’Old Traforda’.\nIzabranici Žozea Murinja doživeli su i treći poraz u osam dana – prošle subote izgubili su u gradskom derbiju od Sitija, potom doživeli šok u duelu sa Fejenordom na startu Lige Evrope, pre nego što su bez plena ostali i u Votfordu.\n’Crveni đavoli’ sada imaju devet bodova iz pet mečeva i nalaze se na šestom mestu iza Liverpula, Čelsija i Arsenala koji imaju po bod više, dok se Votford popeo na osmo mesto sa dva boda manje.\nPrvo poluvreme na ’Vikaridžu’ bilo je izuzetno zanimljivo, a tako nešto moglo je da se pretpostavi posle uvodnih nekoliko minuta. U 11. minutu Sebastijan Prodl bio je najviši u skoku, ali je njegov pokušaj glavom otišao pored stative.\nNije Junajtedu mnogo bilo potrebno da uzvrati – desetak minuta kasnije Zlatan Ibrahimović pokupio je odbitak i poslao ga daleko iznad prečke.\nIako je tim koji vodi Žoze Murinjo izgledao bolje nego na gostovanju Fejenordu od pre nekoliko dana, opet je bilo jasno da protivnici imaju previše slobode i minuta u kojima kontrolišu situaciju na terenu.\nNajveću priliku na meču propustio je Odion Igalo, kojem je lopta pala u noge nakon očajne komunikacije De Hee i Smolinga, ali je umesto u praznu mrežu, poslao dva metra pored gola. Sada je red bio da se na drugoj strani dogode uzbuđenja – nekoliko centimetara falilo je da Pol Pogba, najskuplji fudbaler svih vremena, postigne prvenac za ’Crvene đavole’ i to na kakav način. Šutirao je sa više od 25 metara, savladao Eurelja Gomeša, ali je prečka bila saveznik ’Stršljenova’.\nKazna je stigla u 34. minutu nakon sumnjivog starta nad Marsijalom na desnom boku. Francuz je bio ošamućen posle sudara u kojem je dobio udarac u glavu, kada je na njega naleteo Kabrera, pokupivši i loptu i igrača. Ona se odbila do Janmata koji vraća povratnu do usamljenog Kapua, a ovaj pogađa bliži ugao i postiže četvrti gol od početka sezone.\nImali su momci u žutom kontrolu do kraja poluvremena, bili blizu šansi, ali njih nije bilo i sadržajno poluvreme završeno je rezultatom 1:0.\nDrugi deo igre počeo je u nešto sporijem ritmu – činilo se da će apatiju od četvrtka preneti i danas, ali su igrači Junajteda počeli da igraju mnogo angažovanije u napadu. Iako nisu konkretno pretili, stiskali su obruč ispred kaznenog prostora domačina, a da Vejn Runi nije uništio dva-tri napada očajnim centaršutevima, do gola su mogli i ranije.\nMeđutim, stigli su izjednačenja nešto posle sata igre, zahvaljujući kombinaciji dvojice napadača. Ibrahimović i Markus Rašford odigrali su dupli pas, Šveđanin je sa levog boka centrirao na peterac, lopta je pogodila Behramija u rame i pala na nogu mladom centarforu koji iz peterca postiže novi gol.\nNajbolji igrač ekipe je na taj način nastavio fantastičnu seriju – u 23. utakmici stigao je do 10. gola u crvenom dresu, pogodivši sedmi put u Premijer ligi iz samo 11 šuteva u okvir gola.\nOčekivano, počela je ofanziva Junajteda, pa je najbliži golu bio ponovo Ibrahimović, čiji udarac glavom paradom brani Gomeš. Ušlo se u završnicu, a onda je menadžer Votforda Valter Macari nestvarno pogodio sa izmenom. Ubacio je Huana Kamila Sunjigu umesto Kapua u 82. minutu, a ovaj mu vratio golom posle 53 sekunde na terenu. Perejra je odlično prošao po desnoj strani, a Kolumbijac sa nekih desetak metara pogodio suprotni ugao.\nTada se potpuno raspala igra gostiju, omaleni krilni napadač je iskoristio i u poslednjem minutu iznudio penal Felainija, koji Troj Dini zakucava po sredini, za feštu na ’Vikaridžu’.\nFudbaleri Kristal Palasa i Sautemptona ostvarili su pobede u nedeljnim mečevima petog kola Premijer lige.\nPalas je deklasirao Stouk Siti na Selhurst Parku sa 4:1, uz po gol i asistenciju Androsa Taunzenda.\nS druge strane, "Sveci" su minimalnim reuzltatom nadigrali Svonsi, a pobedonosni gol postigao je rezervista Čarli Ostin u 64. minutu.\nPalas je u roku od dva minuta u prvih 11 stekao rešio meč u Londonu. Prvo je Taunzend proigrao Tomkinsa za vođstvo, koje je ubrzo duplirao Dan posle dodavanja Pančona.\nDomaćin je goste dotukao sa još dva ekspresna gola sredinom drugog poluvremena, nakon štio je Mekartur pogodio za 3:0, četiri minuta posle Taunzend je iskoristio proigravanje Kelija.\nČast gostiju je u 94. minutu spasao Marko Arnautović počasnim golom. Palas je drugom uzastopnom i ukupnom pobedom u sezoni stigao do sedmog boda i osme pozicije, dok je Stouk ostao zakucan na dno tabele sa samo jednim.\nSautempton je dominirao protiv gostiju iz Velsa, ispromašivali su se Long, Dejvis, Van Dajk, Ostin i Romeu, jednu dobru priliku imao je i Dušan Tadić, da bi konačno u 64. minutu Ostin pokupio odbitak i zakucao loptu u desne rašlje.\nSautempton je prvi put slavio ove sezone i prestigao Svonsi koji ima bod manje na 15. poziciji na tabeli.\nFudbaleri Totenham savladali su Sanderlend sa 1:0 u poslednjem meču petog kola Premijer lige.\nOdlučujući pogodak postigao je Hari Kejn u 59. minutu – očajna reakcija štopera Đilobođija, koji iz dva pokušaja nije uspeo da ukroti ne baš tešku loptu, a Kejnu je ostalo vremena da je na pet metara od gola smiri i rutinski pošalje u mrežu.\nTo je treći trijumf ’Pevaca’ koji su i dalje neporaženi ove sezone, dok ’Crne mačke’ ostaju na jednom bodu.\nU prvom poluvremenu domaćin je propustio nekoliko prilika, najbliži golu bio je Son, čiji udarac je završio na prečki, ali su i gosti vrlo lako mogli da povedu u samoj završnici – udarac Pienara na asistenciju Januzaja sa gol-linije izbio je Kajl Voker.\nNastavio se pritisak Totenhema u nastavku, najagilniji je i dalje bio Son, a onda je Kejn na već opisani način dao svoj drugi premijerligaški gol ove sezone.\nDo kraja meča pobeda je mogla da bude još ubedljivija, ali je domaćin propustio nekoliko šansi, dok je na drugoj strani Januzaj isključen u 90. minutu.\nKristal Palas – Stouk Siti 4:1\nTomkins 9, Dan 11, Mekartur 71, Taunzend 75 – Arnautović 90+4\nSautempton – Svonsi Siti 1:0\nVotford – Mančester junajted 3:1\nKapue 34, Sunjiga 83, Dini 90+5p – Rašford 62\nTotenhem – Sanderlend 1:0\nHal Siti – Arsenal 1:4\nLester Siti – Burnli 3:0\nMančester Siti – Bornmut 4:0\nVest Bromič Albion – Vest Hem 4:2\nEverton – Midlsboro 3:1\n1. Mančester siti 5 5 0 0 15:4 15\n2. Everton 5 4 1 0 10:3 13\n3. Totenhem 5 3 2 0 8:2 11\n4. Arsenal 5 3 1 1 12:7 10\n5. Čelsi 5 3 1 1 10:6 10\n6. Liverpul 5 3 1 1 11:8 10\n7. Mančester junajted 5 3 0 2 8:6 9\n8. Kristal Palas 5 2 1 2 7:5 7\n9. Votford 5 2 1 2 10:9 7\n10. Vest Bromič Albion 5 2 1 2 6:5 7\n11. Lester siti 5 2 1 2 7:7 7\n12. Hal siti 5 2 1 2 6:7 7\n13. Midlsboro 5 1 2 2 5:7 5\n14. Sautempton 5 1 2 2 4:6 5\n15. Svonsi siti 5 1 1 3 4:7 4\n16. Burnli 5 1 1 3 3:8 4\n17. Bornmut 5 1 1 3 3:9 4\n18. Vest Hem 5 1 0 4 7:13 3\n19. Sanderlend 5 0 1 4 3:9 1\n20. Stouk siti 5 0 1 4 3:14 1


Šarović: SAD omogućile BiH novo produženje povlaštenog uvoza\nMirko Šarović, ministar spoljne trgovine BiH\nSjedinjene Američke Države omogućile su Bosni i Hercegovini novo produženje povlaštenog uvoza u tu zemlju rekao je Mirko Sašović, ministar spoljne trgovine i ekonomskih odnosa BiH, prenosi N1.\nOn je obavijestio sve privredne subjekte koji izvoze ili se pripremaju za izvoz robe na tržište SAD-a da je produženo važenje Generalnog sistema preferencija Sjedinjenih Američkih Država za Bosnu i Hercegovinu, koji je važio do kraja prošle godine.\nNovom revizijom američkog Kongresa, GSP program će važiti od 22. aprila 2018. godine do 31. decembra 2020. godine.\nGSP program važi retroaktivno, tako uvoznici, koji su platitli carinu na robu koja je ranije bila na režimu bescarinskog uvoza u SAD-e, mogu tražiti refundiranje carinskih troškova nastalih tokom trajanja procesa revizije, između 1. januara i 22. aprila 2018. godine. Generalni sistem preferencija SAD-a je program za unapređenje privrednog rasta u zemljama u razvoju, kroz omogućavanje povlaštenog uvoza.\nBosna i Hercegovina je na listi zemalja kojima su dodijeljene povlastice na osnovu kojih bh.privrednici dobijaju povlašteni carinski tretman za određene proizvode pri izvozu u SAD.\nPovlašteni izvoz u SAD-e primjenjuje se na najveći broj industrijskih i poljoprivrednih proizvoda, kao i na određene tekstilne proizvode, ukoliko se ispune određeni uslovi koje definiše zemlja, davalac GSP preferencijala.\nJedan od uslova je i uslov porijekla što znači da bi uvezena roba bila GSP-prihvatljiva u SAD-u, mora biti u potpunosti dobijena ili proizvedena u Bosni i Hercegovini ili da je proizvedena u Bosni i Hercegovini sa najmanje 35 posto dodane vrijednosti prilikom ulaska u SAD-e, te da je direktno isporučena iz Bosne iz Hercegovine.


WhatsApp uvodi promjene za korisnike - eCroatia.info\nChris Daniels, izvršni predsjednik Facebooka najavio je uvođenje prikazivanja reklama u WhatsApp aplikaciji koju koristi oko milijardu i pol korisnika. Ipak, oglasi se korisnicima neće prikazivati u razgovorima nego u WhatsApp statusima, koje većina korisnika aplikacije ne koristi.\nIz Facebooka su poručili da, osim što je ovo način monetizacije za Facebook, se nadaju kako će ovim potezom omogućiti kompanijama priliku da svojim reklamama dopru do većeg broja korisnika. Točan datum uvođenja ovih promjena još uvijek nije poznat javnosti.


Tragedija u porodici Kenedi: Pronađeno i telo dečaka | MONDOBA\nTragedija u porodici Kenedi Pronadjeno i telo decaka\n1. June, 07:30\nTragedija u porodici Kenedi: Pronađeno i telo dečaka 0 Podijeli Podijeli na facebook Podijeli na twitter Podijeli na viber Pošalji na mail\n09.04.2020. / 09:08\nAutor mondo.rs 09.04.2020. / 09:08\nTelo osmogodišnjeg Gideona Mekkina pronađeno je oko 600 metara od mesta gde je u ponedeljak pronađeno telo njegove majke Mejv Kenedi Taunsend Mekkin.\nOboje su zadnji put viđeni u četvrtak kako ulaze u kanu blizu kuće gde su boravili, a koja je vlasništvo Mejvine majke.\nKako prenosi Rojters, vatrogasna služba jednog okruga u toj oblasti prošlog četvrtka u popodnevnim satima dobila je prijavu da dvoje ljudi u malom kanuu ili kajaku plovi prema zalivu, posle čega su tamo poslate spasilačke ekipe, koje su istog dana u večernjim satima pronašle kanu i jedno veslo.\nMejv (40) je ćerka bivše guvernerke Kejtlin Kenedi Taunsend i unuka Roberta Kenedija koji je ubijen 1969.\nSuprug Mejv, Dejvid Mekkin je na svom Facebook profilu objavio da su se njegova supruga i sin igrali loptom koju su ispucali predaleko pa su kanuom otišli da je pokupe, a onda ih je povukao vetar ili plima nakon čega su nestali.


Bolnica za plišane medvediće i ostale igračke u Beču - Dijaspora TV\nNaslovna VestiAustrijaBolnica za plišane medvediće i ostale igračke u Beču\nBolnica za plišane medvediće i ostale igračke u Beču\n06. dec 2017 u 11:18\nEvo jednog veoma zanimljivog načina da vaša deca prebole strah od lekara, u bolnici za igračke.\n“Pobediti strah kroz igru” je cilj zanimljive akcija “Bolnica za plišane medvediće” koja se održava u Beču od 11. do 13. decembra u bečkoj Lekarskoj komori. Svi roditelji mogu dovesti svoje mališane i sa sobom poneti njihove omiljene plišane igračke i lutke, a cilj je da se deca na zabavan način oslobode straha od lekara i bolnice.\nU „Bolnici za plišane medvede“ radi 50 lekara, koji simuliraju posetu doktoru od prijema do operacije. Prvo se uzimaju osnovni podaci „pacijenta“ – visina, težina kao i istorija bolesti. Zatim slede pregledi „plišanog bolesnika“. Bolnica naravno ima i EKG, ambulantu za rentgen i ultrazvuk kao i kompjutersku tomografiju. Tu je i sala za operacije, gde deca mogu prisustvovati operaciji “plišanog pacijenta”. Na kraju bolničkog tretmana svaki plišani pacijent dobija i recept za lekove i uputstva za dalje lečenje.\nOvo je scenario zanimljive akcije koja se održava svake godine u bečkoj Lekarskoj komori, i u kojoj učestvuje veliki broj najmlađih stanovnika Beča.\nOrganizatori žele da što realnije simuliraju situaciju u bolnici i da deca budu glavni asistenti tokom tretmana. Lečenje plišane životinje traje oko sat vremena.\nPrethodna prijava nije potrebna, poželjno je samo poneti kućne papuče ili patike. Ukoliko ste, iz bilo kojeg razloga, zaboravili vašeg plišanog bolesnika – ni to nije problem, u bolnici ih ima dovoljno.\nKada: 11.,12. i 13. decembar 2017., od 9:00 – 12:00 i od 13:00 – 16:00 časova\nGde: Wiener Ärztekammer, Weihburggasse 10-12, 1010 Wien\nAplikacija za majke


LSV | Lokalna vlast u 2018. godini još više unazadila Zrenjanin\nZRENJANIN - Na tradicionalnom novogodišnjem susretu sa novinarima predsednik Gradskog odbora Lige socijaldemokrata Vojvodine Zrenjanin Bojan Kostreš istakao je da je nerad bahate i neodgovorne lokalne vlasti učinio stanje u Zrenjaninu još gorim.\nGrađanke i građani Zrenjanina i dalje nemaju zdravu pijaći vodu, kafilerija nesnosno smrdi, a obećanja o izgradnji akva parka, auto-moto i bob staze, te golf igrališta i dalje su mrtvo slovo na papiru.\nZrenjanin je po svim ekonomskim pokazateljima ispod republičkog proseka. Novootvorenih radnih mesta je malo, pa sve više naših sugrađana bolji život traži u zemljama Evropske unije.\nLokalna vlast je 2018. godini nastavila sa uništavanjem institucija lokalne samouprave.\nSkupština grada i gradsko veće postale su obične glasačke mašinerije vlasti. Sednice su veoma retke, pa se može reći da se u Zrenjaninu gasi parlamentarni život.\nLiga socijaldemokrata Vojvodine učiniće sve da se u Zrenjaninu i Vojvodini okupe sve demokratske snage kojima su demokratski principi i interesi Vojvodine na prvom mestu.\nSamo snažan vojvođanski front može se izoboriti za autonomnu Vojvodinu u kojoj će Zrenjanin opet biti dobro mesto za život.


suzastil: Od maste do realizacije\nMasta mi nikada nije falila,kao ni sposobnost da tu svoju mastu nacinim stvarnom.Oduvek sam imala dara da od neceg nekorisnog napravim nesto zanimljivo i lepo.Jednostavno zasto bih kupovala lampu kada je mogu i sama napraviti zar ne!?\nMedjutim kada je rec o koriscenju svog dara za novac, tu bas i nisam bila posebno vicna.Da se ne lazemo, nije bio problem u mom neznanju,vec u lenjosti i manjku optimizma.Ja sam od onih retkih osoba koje sa intuzijazmom bodre druge,daju im pozitivnu energiju,a tu istu crpe od sebe.\nMedjutim onda se nesto promenilo,sasvim slucajno pokazala sam prijateljici nakit koji sam pravila, zatim napravila i njoj i onda je krenula i realizacija same prodaje.Ljudi su poceli da narucuju.Neki su uzimali ono sto sam vec napravila,dok su drugi narucivali nesto po svom ukusu.\nUglavnom,jos uvek sam tek na prvom stepeniku,ali sa sigurnoscu krecem se gornjom putanjom.A sve sto je trebalo jeste samo malo vere u sebe.\nу јул 08, 2018


Domaće repere prate kontroverze: Pucnjave na nastupu, tuče, droga i pedofilija!\n09:15 >> 12:40\nZa imena trep i rep zvezda vezuju se brojne afere i čini se da ne mogu da ih izbegnu\nIako se ne može tačno odrediti koji muzički žanr najviše prate kontroverze i afere, a činilo se da se uglavnom dešavaju u Rock’ n’ Rollu, ispostavilo se, bar na našim prostorima, da se najviše izvođači rep muzike dovode u vezu s burnim skandalima.\nBrojne novinske stupce punila su tako poznata imena sa rep i trep scene, kako domaće tako i regionalne, a mi ćemo vas u daljem tekstu podsetiti na neke od njih.\nPoslednji skandal koji je odjeknuo u javnosti jeste onaj koji se dogodio nedavno na nastupu poznatog bosanskog dvojca u Nišu – repera Bube Korelija i Džale Brata.\nDžala Brat i Buba Koreli, Foto: Antonio Ahel/ATAImages\nNaime, pripadnici njihovog obezbeđenja su na bini prvo udarili a potom i gurnuli u masu maloletnog dečaka, a video-snimak tog incidenta napravio je pravu buru na društvenim mrežama. Mnogi su na to žustro negodovali i čak napisali peticiju da se dvojcu zabrani ulazak u Srbiju, a ta odluka je naposletku i donesena, saopštili su organizatori festivala Music Week, gde dvojac neće ove godine nastupiti, iako je probitno tako bilo planirano.\nNaravno, ovo nije jedini skandal koji se dovodi u vezu s njihovim imenima, ali je svakako poprimio najveće razmere.\nDžalu i Bubu kao da trese kokainska groznica! Srbe bi na vrbe, tuku, pucaju i slikaju se nagi (FOTO)\nIme repera Vuka Moba, odnosno Vukadina Gojkovića, bilo je povezivano sa brojnim ženama, i to uglavnom starletama. Ipak, najveći skandal koji se vezuje za njegovo ime je onaj iz juna 2016. godine, kada je ranjen iz vatrenog oružja ispred jednog beogradskog splava. Na tom splavu nastupali su Džala Brat i Buba Koreli, a Vuk Mob je bio među publikom. U pucnjavi gostiju u alkoholisanom stanju ispred splava, čemu je prethodila svađa, repera je metak pogodio u stopalo, nakon čega se oglasio na Fejsbuku.\nVuk Mob ATAImages/Antonio Ahel\n– Pozdrav drugari. Prvenstveno želim svima da zahvalim na svim porukama pažnje i ljubavi koje dobijam u moje i ime mog prijatelja. On je zasada OK, jutros smo komunicirali preko lekara, jer smo u različitim odeljenjima, i ostaje da se molimo i nadamo da će mu stanje biti sve bolje i bolje, to je trenutno najbitnija stvar. Ja sam OK, prošao mi je metak kroz nogu i pušten sam na kućno lečenje. Čuvajte se ljudi i pazite šta radite, ništa nije vredno vašeg zdravlja i života, ljubim vas – napisao je on tada.\nBuba Koreli dao je izjavu tada o ovom incidentu:\n– Do pucnjave je došlo ispred kluba gde smo nastupali. Naš prijatelj Vuk Mob je, nažalost, pogođen u pucnjavi, iako nije bio direktno upleten. Jutros smo ga posetili u bolnici i oseća se bolje. Pogođen je u nogu, a njegov prijatelj je pogođen sa četiri metka u rame, ruku i nogu. Srećom, sada su van životne opasnosti – rekao je tada Koreli.\n– Pucnjava nije ni u kojem slučaju povezana sa nama i našim nastupom – kazao je Buba tada za N1.\nOsim Vuka Moba, ranjeni su i M. S. i J. Đ.\nBrojni skandali vezuju se za ime poznatog repera Stefana Đurića Raste, a najveći je svakako bio onaj kada su kod njega u automobilu pripadnici nadležnih organa pronašli nedozvoljene supstance.\nStefan Đurić Rasta ATAImages/Antonio Ahel\nReper je tada, 2. novembra 2020. godine, u akciji policije, priveden u Beogradu. Prvobitno je zadržan u pritvoru 48 sati, a posle toga je četiri meseca proveo u zatvoru. Nakon što je priznao krivicu i odležao jedan deo kazne, donesena je presuda da reper dobije nanogvicu, ali ona još nije stupila na snagu. Rasta trenutno nastupa, a priča se da će od jeseni morati da godinu dana provede u kućnom pritvoru. Uz dogovor sa nadležnim organima, Đurić će najverovatnije moći da nesmetano radi u svom studiju i odlazi na nastupe.\nReper Ivan Ivanović Đus takođe je sklon aferama, a nekoliko puta je bio dovođen i u vezu sa policijom. Najveći incident nastao je u februaru 2020. godine, kada je, kako su navodili mediji, ispred jednog lokala na Novom Beogradu pretukao svoju sestru od ujaka S. V. (39).\nFoto :24sedam/Katarina Mihajlović\nĐus je, kako se navodilo tada, sa sestrom bio u jednom ugostiteljskom objektu, a po izlasku iz njega na ulici je došlo do žustre svađe. Reper je tada fizički napao sestru, a ona ga je potom prijavila u policijskoj stanici.\nĐus je svojevremeno priznao da je imao problema sa alkoholom, a kako prenose mediji, još nekoliko puta je bio dovođen u vezu sa fizičkim napadima.\nBrojne kontroverze prate Bogdana Ilića, alijas Baku Praseta. Ovaj jutjuber, koji se bacio i u muzičke vode, upao je u centar skandala u julu 2020. godine, kada je optužen za pedofiliju, zbog čega su mu bila otkazana brojna unosna sponzorstva i saradnje.\nBaka Prase, Foto: Printscreen Instagram/ BakaPrase\nSve je počelo kada je jedna devojka na TikToku iznela tvrdnje da Baka Prase koristi svoj uticaj i popularnost kako bi spopadao i ucenjivao maloletne devojke za seksualne usluge.\nDevojka je tada objavila i skrinšotove prepiske pune eksplicitnog sadržaja, koji je jutjuber navodno slao dvema maloletnicama. Ova prepiska potresla je tada domaću javnost, nakon čega su ga mnogi optužili za pedofiliju.\nBaka Prase, Printscreen Instagram/bakaprase\nBaka Prase je, nakon što je sve to dospelo u javnost, snimio video u kojem je javno priznao da jeste slao te poruke, kao i da su ti skrinšotovi koji su se pojavili stvarni. On je takođe priznao i da je zaista spavao sa jednom od njih u svom stanu, ali da nije znao da su, kako kaže, 2004. i 2006. godište, već je mislio da je jedna od njih punoletna.\nOn je, između ostalog, objašnjavao svoj deo priče, navodeći da su devojke koje su sa njim te večeri bile u stanu “na keca želele da spavaju sa njim jer je popularan”, te da su lagale u vezi s tim koliko im je godina.\nBaka Prase Printscreen ,,Premijera”\nBranio se govoreći da je “muško” i da je “logično da će spavati sa devojkom ukoliko ona to želi”.\nJutjuber je tada sebi još više “iskopao jamu” obrativši se devojci koja je obelodanila prepisku, nazvavši je “pre svega jednom ružnom, glupom narkomankom”.\nDa stvar bude gora, on je sve to, čini se, okrenuo na šalu, pa je u jednom trenutku na svom tviter nalogu napisao:\n– Tehnički, maloletnice su mene iskoristile.\nObjava Bake Praseta, Printscreen Twitter/ Bakaprase\nU septembru prošle godine podignuta je krivična prijava protiv Bogdana Ilića, nakon čega se jutjuber kratko povukao iz javnosti.\nReper Slobodan Veljković, nadaleko poznatiji kao Coby, sam je sebi napravio problem kada je u januaru prošle godine na Instagramu objavio snimak na kome urinira na švajcarskom aerodromu.\n– Ide gas bre, ide gas obični smrdljivci, ko je bre glavni u gradu, ide gas, ide gas bre! Evo mog brata Darka Lazića! …Prajvet džet… Smradovi bre. Piš*nje po ciriškom aerodromu bre, ajde sad da se ispi*amo. Ide gas bre, ide gas obični smrdljivci, ko je bre glavni u gradu mamu vam j**** bre – govorio je Coby na snimku.\nCoby, Foto: A.A./ATAImages\nReper je sledećeg jutra pokušao da se reši prostakluka pa su snimci obrisani sa njegovog instagram profila, ali neko ih je već bio sačuvao, te su na društvenim mrežama žestoko osudili takvo ponašanje.\nSrpski reper tako je dospeo i u švajcarski tabloid “20 minuten”, koji je između ostalog napisao: “Nekome očigledno treba malo kućnog vaspitanja.”\nPisalo se i o tome kako Coby zbog tog skandala tada umalo nije upao u probleme sa zakonom te zemlje, zbog čega je čak tražio advokate u Cirihu. Govorilo se i da je u panici da ne dobije zabranu ulaska u zemlju u kojoj najviše radi tokom godine. Kako je poznato da su tezge najplaćenije upravo u Švajcarskoj, ova eventualna zabrana ulaska ili oduzimanje radne dozvole znatno bi uticali na njegove prihode.\nDo kućnog pritvora – radno i paradno! Stefan Đurić Rasta: Obaveza je mnogo, ali dobro sam organizovan\nBaka Prase se vratio u Beograd, a njegova bivša se provodi u Dubaiju: Zavodljiva na plaži (FOTO)\nBaka Prase Bogdan Ilić Buba Koreli Coby Džala Brat Džala i Buba Ivan Ivanović Đus Slobodan Veljković Stefan Đurić Rasta\nUŽIVO Liverpul - Real: Večeras dobijamo novog prvaka Evrope, a kasnilo je mnogo! (FOTO, VIDEO)


Cijene žitarica 19.07. – 23.07.2021. | Agroportal.ba\nCijene žitarica za period 19.07. – 23.07.2021. kako se trgovalo tokom nedelje za nama. Došlo je do povećane aktivnosti robno-berzanskih učesnika u odnosu na prethodnu sedmicu. Osnovni uzrok je skok cijena pšenice. Koja je bila najtraženija berzanska roba. Ukupan promet je iznosio 3.267 tona, što je za 243,92% više nego prethodne nedelje. Dok je finansijska vrijednost prometovane robe viša za 249,58%.\nU strukturi prometa dominantno mjesto zauzima pšenica sa ukupno prometovanom količinom od 2.657 tona. Početkom nedelje, pšenica je bila primarni poljoprivredni proizvod koji je najviše imao uzlazni trend u Čikagu. Dešavanja na međunarodnom tržištu i uticaj cijena u svetu, kao i unutrašnji faktori na domaćem tržištu doveli su do toga da ova žitarica zabilježi pozitivan cjenovni trend. Kupoprodajni ugovori za promptnu isporuku, u zavisnosti od kvaliteta robe, kretali su se u veoma širokom cjenovnom rasponu od 19,50 din/kg do 20,60 din/kg bez PDV-a (21,45 do 22,66 din/kg sa PDV-om).\nPročitajte još... Izmjena receptura kao preventiva protiv manjih prinosa kukuruza\nNajveće interesovanje je bilo za kupovinom pšenice sa klauzulom „gratis lager“ do 30. septembra, a svi berzanski ugovori su zaključeni po jedinstvenoj cijeni od 21,00 din/kg bez PDV-a (23,10 sa PDV-om). U odnosu na prethodnu nedelju, cijena je viša za 1,41%. Krajem nedelje došlo je do smirivanja tržišta i veće ponude u odnosu na tražnju.\nTržište kukuruza je mirnije u odnosu na prethodni period. Potpuno odsustvo izvozne tražnje za ovom žitaricom, dovelo je do pada cijena od 1,16%. O tome govori podatak da je zaključen jedan berzanski ugovor po cijeni od 25,50 din/kg bez PDV-a (28,05 din/kg sa PDV-om), što ujedno predstavlja ovonedeljnu ponderisanu cijenu. Do kraja nedelje ponuda se kretala u cjenovnom rasponu od 25,30 din/kg do 26,00 din/kg bez PDV-a u zavisnosti od brzine preuzimanja.\nPročitajte još... Stočna pijaca Bijeljina 09.10.2017.\nKod sojinog zrna pad cijene je bio najizraženiji. Protekle nedelje je ovaj trend bio veoma primetan. Ugovori su zaključeni u rasponu cijena od 71,00 do 71,50 din/kg bez PDV-a (78,10 din/kg do78,65 din/kg sa PDV-om), sa jasno izraženom tendencijom negativnog trenda. U odnosu na prethodni upoređujući podatak, cijena je niža za 4,62%. Bez obzira na silazni trend, za razliku od prethodna dva mjeseca gdje je bila prisutna potpuna pasivnost na tržištu, ove nedelja donosi promjene u vidu izraženije tražnje za ovom uljaricom.\nUljana repica, na paritetu FCA Bačka, SRPS kvaliteta uz obračun kvaliteta, prometovana je po cijeni od 60,19 din/kg bez PDV-a (66,21 din/kg sa PDV-om).\nBerza Cijene žitarica Ječam kukuruz Novi Sad Produktna berza Novi Sad Pšenica Uljana repica


Čini nam se da se danas sve vrti oko super junaka. FImska industrija je procvetala zahvaljujući junacima kao što su Betmen i Supermen, a strip junaci polako prestaju da budu sinonim za štrebere i ulaze u neizbežan deo pop kulture.\nSlična stvar dešava se i sa video igrama. Injustice 2 je nastavak igre koja je obradovala sve DC fanove širom sveta. Ovo je igra u kojoj možete birati svoje omiljene junake i negatice koji će se potom međusobno boriti. Zamislite ovo kao Mortal Kombat sa herojima, jer to je upravo ono šta vas čeka.\nIza svih borbi stoji i prateća priča koju igrači mogu otkriti u STORY opciji, a oni koji žele samo krvavu akciju, mogući su različiti modovi koji će vam omogućiti najbolju zabavu. Iako ovu igru možete igrati sami, preporučujemo vam da uvek igrate sa nekim ortakom ili ortakinjom, jer će tako zabava biti još bolja.\nPogledajte šta vas čeka u ovoj fenomenalnoj igrici.


30.03.2020 / 14:04 KORONAVIRUS - Centar za ljudska prava Beograd\nMjera kojom će građani moći paralelno krivično i prekršajno da odgovaraju za kršenje zabrane kretanja naći će se pred Ustavnim sudom Srbije, prenose Vijesti.ba.\nU Beogradskom centru za ljudska prava smatraju da je ta odredba neustavna, zbog čega su podnijeli Inicijativu za ocjenu ustavnosti i saglasnosti sa potvrđenim međunarodnim ugovorom, prenosi Danas.\nUredbom, ministar unutrašnjih poslova je kršenje mjera označio kao prekršaj i predvidio kaznu u visini od 50.000 do 150.000 dinara. Ono gdje uredba postaje sporna je u narednom članu koji kaže da se u ovom slučaju prekršajni postupak odvija i ukoliko je protiv iste osobe pokrenut krivični postupak za isto djelo.\nDrugim riječima, ukoliko neko prekrši zabranu kretanja može da odgovara i prekršajno i krivično, zbog djela nepostupanje po zdravstvenim propisima za vreme pandemije, za šta je raspon kazne od novčane do tri godine u zatvoru. Ova okolnost, navodi se u inicijativi Beogradskog centra za ljudska prava, suprotna je pojedinim odredbama drugih zakona, Ustavu Srbije, ali i Evropskoj konvenciji za ljudska prava.\nČlan Ustava na koji se u inicijativi pozivaju garantuje da niko ne može biti gonjen ni kažnjen za krivično djelo za koje je pravnosnažnom presudom oslobođen ili osuđen ili za koje je optužba pravnosnažno odbijena ili postupak pravnosnažno obustavljen.\nUstav dodaje da sudska odluka ne može biti izmijenjena na štetu okrivljenog u postupku po vanrednom pravnom lijeku i da istim zabranama podleže vođenje postupka za neko drugo kažnjivo djelo. Pritom, Ustav u drugom članu ističe da određena ljudska prava ne mogu biti ograničena po proglašenju vanrednog stanja. Jedno od tih nedodirljivih prava je i ono na pravnu sigurnost u kaznenom pravu.\n“Krivični i prekršajni sudovi za vrijeme vanrednog stanja postupaju u predmetima koji se odnose na krivično djelo nepostupanja po zdravstvenim propisima za vrijeme epidemije i prekršaj propisan uredbom, te očekujemo da će i Ustavni sud da primijeni istu logiku. Bilo bi izuzetno značajno da se ovo pitanje riješi u što kraćem roku“, kaže Ilić.\nOn napominje da bi pravovremena odluka Ustavnog suda preduprijedila niz problema koji mogu da proisteknu iz činjenice da građani, u ovom trenutku, mogu dvostruko da odgovaraju za isto djelo – krivično, a potom i prekršajno.\n“Nisam siguran zbog čega se vlast odlučila za ovakav korak. Mogu samo da naslutim da se uredbom željelo skraćivanje trajanja postupaka, pošto se prekršajni postupci završavaju nešto brže od krivičnih. Možda se željelo i izbjegavanje izricanja kazne zatvora za kršenje naredbe ministra, kojom je kažnjivo krivično djelo nepostupanja po preporukama za vreme epidemije. Doduše, ni ovim rješenjem nije sasvim isključena mogućnost izricanja takozvanog supletornog zatvora, u slučaju da prekršajno kažnjeni ne plati novčanu kaznu. Nadležni organi su mogli da riješe ovo pitanje tako što bi propisali da će se kršenje naredbe ministra o zabrani kretanja sankcionisati samo prekršajno, isključujući na taj način primenu člana 248. Krivičnog zakonika. Oni su odabrali najspornije rješenje, prema kojem se potpuno isto ponašanje može kazniti bilo krivično bilo prekršajno, dopuštajući povrh svega i mogućnost dvostrukog kažnjavanja, što je osim Ustava, u suprotnosti i sa Evropskom konvencijom o ljudskim pravima“, navodi Ilić i dodaje da će dvostruko kažnjeni građani imati osnova da se obrate Evropskom sudu za ljudska prava u Strasbourgu.


Gulbis se sjetio mladosti: Svi jure djevojke, a Đoković, zna se - na trening! | BN\nGulbis se sjetio mladosti: Svi jure djevojke, a Đoković, zna se - na trening!\nNovak Đoković će u četvrtfinalu "Rodžers kupa", turnira masters serije koji se ove godine igra u Montrealu, igrati protiv Ernestsa Gulbisa, koji se sa radošću seća njihovih zajedničkih trenutaka iz rane teniske mladosti.\nTenis 14.08.2015 | 20:00\nNovak je, podsetimo, sa 6:2, 6:1 u osmini finala deklasirao Džeksa Soka iz Sjedinjenih Američkih Država, a zatim je Gulbis sa 6:4, 6:4 eliminisao još jednog američkog tenisera, Donalda Janga, pa će se međusobno sastati ovog petka oko 20.30 po srednjeevropskom vremenu.\nNole i Ernests znaju se još iz juniorske konkurencije, kada su dane provodili u čuvenoj Teniskog akademiji Nikole Pilića.\n"Bili smo dobri drugari. Znamo se nas dvojica prilično dobro. Ernests je uvek bio neko ko je je bio pun entuzijazma za sve, hteo je da uživa grleći život", prisetio se ne tako davno Novak dve godine mlađeg kolege.\nGulbis nikada nije skrivao da voli žurke, ali i dan danas pamti kako ga je Đoković savetovao o pravoj stazi koja vodi kao uspehu, kao i na koja iskušenja posebno treba obratiti pažnju.\n"Stvarno je bio profesionalac, već tada. Imali smo tu još jednog druga, iz Hrvatske. Njemu su devojke stalno bile u mislima. Jako je vodio računa o oblačenju, doterivao se, stalno se parfemisao, probao naočare za sunce, ulazio u razgovore sa devojkama. A onda vidim Novaka... Novak se isteže", podsetio je Ernests koliko je Đoković i u tim mladim danima sebe izgrađivao.\nLetonac koji je u junu 2014. proveo tri nedelje na desetoj poziciji ATP liste, sada je daleko od nje. Gulbis je tek 87, što i ne čudi jer je do dolaska u Montreal, u prvih sedam meseci ove godine ostvario samo pet pobeda, uz 17 poraza.\nNovak protiv njega vodi sa 5:1 u trijumfima. U poslednjem meču, na prošlogodišnjem Rolan Garosu, pobedio je Gulbisa u četiri seta, a jedini put je od ovog Letonca izgubio sada već davne 2009, u Brizbejnu.


Pismo javnosti Bošnjaške kulturne zveze Slovenije – Krug99\nPismo javnosti Bošnjaške kulturne zveze Slovenije\nzabrinuti za stanje u BiH u decembru smo, kao aktivisti Bošnjačkog kulturnog saveza Slovenije (u svom radu nastojimo održavati širok bosansko-hercegovački okvir), razgovorali sa slovenačkim zastupnicima u Evropskom parlamentu.\nRazgovarali smo sa predstavnicima značajnijih parlamentarnih stranaka u Sloveniji: dr. Milanom Brglezom i Tanjom Fajon (Socijalni demokrati – SD), dr. Milanom Zverom ( SDS, trenutno vladajuća stranka u Sloveniji ) i dr. Klemenom Grošeljem (skupina Renew u EP, a inače član LMŠ, prethodno vladajuće stranke u Sloveniji.) Naše aktivnosti u tom smjeru se nastavljaju i već planiramo posjete ministru vanjskih poslova R. Slovenije te ambasadorima Njemačke, Engleske, Francuske i Mađarske u Sloveniji. Dosadašnji razgovori su bili veoma otvoreni, sa mnoštvom obostranih pitanja i konstatacija, pa zato u nastavku ovog pisma izdvajamo neka od naših zapažanja i razmišljanja:\n1. Evropska Unija nije homogena i od toga treba polaziti svaki put kad razmišljamo o tome, kako evropski političari gledaju na Bosnu i Hercegovinu. Postoje razni politički i ekonomski interesi, različita mišljenja, sitna kupovanja itd. Ali bez obzira na sve, evropska perspektiva je trenutno najbolji put za Bosnu i Hercegovinu i sve zemlje koje su ušle u EU su prosperirale (bdp, zaposlenost, infrastruktura…). Evropsku Uniju ne treba poistovjećivati s nekoliko autokratskih lidera (u Češkoj je recimo Andrej Babiš izgubio izbore) i zbog takvog stava možda gurati BiH u još veću izolaciju.\nSvi mi, koji pripadamo probosanskohercegovačim snagama, treba da više djelujemo, stvarajući i održavajući i formalne i neformalne veze i kontakte, a ne zadovoljavajući se samo s pisanjima saopštenja i »brutalnih odgovora«, misleći da to neko čita. Sjedeći u Sarajevu ili po našim klubovima širom svijeta, samo se još više izoliramo i »ibretimo«, a antibosanski blok radi i lobira.\nEU zastupnici su nas direktno pitali zbog čega smo tako defanzivni, zašto nemamo svojih prijedloga, zašto nemamo kontakata sa vodećim političarima u EU. To su nas upitali zbog činjenice, da je u Briselu trenutno veoma aktivan i jak antibosanski lobi. Zašto je naša politika tako blaga, kao da djeluje nezainteresirano? Zašto se političke stranke ne trude više da razgovaraju sa strankama srodnog ideološkog profila u Evropi? Gdje su naše posjete, s kim mi razgovoramo? Da li neko od naših političara može privatnim ili stranačkim kanalima komunicirati s rukovodstvom većih stranaka u EU?\n2. Odnos do BiH, i u tom kontekstu i do Bošnjaka, ne zavisi samo od toga, kako nas drugi predstavljaju, već možda i većim dijelom od toga, kako se mi sami predstavljamo. Nedavno je našu javnost svojim skandaloznim izjavama potresao mađarski premijer Viktor Orban i, istina, u Evropskoj Uniji Orban nije usamljen. Svijet se dosta promijenio poslije 11. septembra, Isila, migrantske krize… Ipak, na osnovu naših razgovora, možemo reći da Orban i slični imaju podršku u razmišljanjima jednog dijela stranaka i pojedinaca, ali to na našu sreću nije preovlađujući stav u EU i tu činjenicu moramo znati bolje iskoristiti za dobrobit BiH.\nZašto svijet više doživljava Albance kao politički narod, nego li nas Bošnjake? Nas doživljavaju negdje između naroda i vjerske skupine, polaze od Dejtona i za njih je BiH nastala tek u Dejtonu (ne ulaze dublje u historiju), smatraju da mi u BiH živimo odvojeno jedni od drugih, svako na svojoj teritoriji, pa kažu, ako ne mogu napraviti funkcionalnu državu, bolje da se raziđu. Većina i ne pozna kartu BiH, kako reče dr. Grošelj, »kada sam pokazao kartu BiH tim zagovornicima podjele i rekao gdje ko živi i da je to mirnim putem nemoguće podijeliti, onda su promijenili mišljenje«. Dakle, državu treba danonoćno braniti, država nije neki Bogom dani dar, za državu se Bošnjaci, i sav probosanski blok, moraju sve vrijeme boriti.\n3. Potrebno je osmisliti, produbiti, odnose naših državnih institucija i političkih predstavnika iz BiH s našim organizacijama u iseljeništvu. Što se tiče ostvarivanja kontakata s bošnjačkom zajednicom u Sloveniji, možemo reći da su sve posjete bošnjačkih političkih predstavnika iz BiH u Sloveniji (a vjerovatno i drugim državama EU) nakon ugovorenih protokola, bile isključivo posjete Islamskom centru i islamskoj zajednici. Naravno, da je i te institucije potrebno posjetiti, ali za primjer možemo navesti, da je hrvatski premijer Plenković, prilikom nedavne posjete u BiH, posjetio i kulturno društvo Napredak. Slovenski politički predstavnici, kao primjerice nekadašnji predsjednik Kučan ili sadašnji predsjednik Pahor, u svom mandatu obavezno posjete društvo Slovenaca u Sarajevu. Bošnjački politički predstavnici, koji su ujedno i okosnica probosanskohercegovačkog bloka, zalažu se za građansku državu, a onda ih takvi ljudi, građani, ne zanimaju ili nemaju vremena da se s njima susretnu, da ih čuju. Zašto se nema vremena za razgovor s istaknutim kulturnim radnicima, porijeklom iz BiH, a koji žive po svijetu, zašto se generalno zaobilaze klubovi i udruženja. Za neke od posjeta, koje su se u prošlosti desila tim klubovima, u nekim drugim državama, važi krilatica »Jedna lasta ne čini proljeće«. Dodik je prilikom svojih posjeta Sloveniji, u Ljubljani imao vremena da okupi i da se sastane s predstavnicima srpskih udruženja u Sloveniji. To radi i Vučić!\n4. Lobiranje za podjelu BiH ili bitno reduciranje postojećih državnih nadležnosti je odavno počelo i radi se u tandemu s Budimpeštom i Beogradom. Tu su i drugi političari iz drugih država, ali politički vrhovi iz Beograda i Budimpešte u svemu tome prednjače.\nMi sebi ne možemo pomoći ako samo razgovaramo i posjećujemo sebi jednako misleće. Nemojmo da mislimo da smo važan faktor u svijetu i da je Sarajevo važan centar pa zbog nekih moralnih obaveza nove generacije političara u svijetu to moraju uvažavati.\nMnogo je toga bilo rečeno u iskrenim i otvorenim razgovorima koje smo imali. Slovenački zastupnici imaju jedinstven stav oko nedjeljivosti BiH i neki se maksimalno ispostavljaju i brane interese BiH, ali, molimo vas, našu probosanskohercegovačku diplomatsku mrežu, pokrenite se. Gospodo politički predstavnici stranaka i državni predstavnici, savjetnici, uzmite svoje rokovnike, uzmite rokovnike svojih sekretara, svojih savjetnika, sami provjerite čija imena imate zapisana i vidite koga od njih možete nazvati, s kim porazgovarati, pa da bar malo promijene nametnute stereotipe o nama. Isto bi trebalo da učine i naše organizacije diljem iseljeništva. U državama, u kojima živite, kontaktirajte zastupnike i zastupnice u parlamentu, ministre, njihove savjetnike, sekretare…, razgovarajte s njima, i dajte im do znanja, da smo zabrinuti za sudbinu naše matične zemlje i da se ne smije popuštati galamdžijama i rušiteljima a pogotovo ne negatorima genocida!\nPotrebno je što više razgovarati i predstavljati naš pogled, našu viziju, koja je daleko bliža idealima Evropske Unije, nego li Dodikova. Ujedno je potrebno i objašnjavati neke stvari. Pojedinci i neke političke opcije u EU ne vjeruju da se mi iskreno zalažemo za građanski model uređenja BiH, i kažu »kako da Bošnjaci do sada za člana Predsjedništva BiH nisu izabrali nikog iz građanskih stranaka?« – takvo pitanje smo dobili u našim razgovorima. Ne vjeruju da želimo sekularnu državu s obzirom na praksu i ponašanja koja vide i osjete u njihovim rijetkim posjetama, primjerice – nekima je neshvatljivo da se zalažemo za bosanski jezik, a istovremeno primjećuju da se na njemu ne pozdravljamo.\nMi smo volonterska organizacija i sve ovo radimo u naše slobodno vrijeme, bez bilo kakvih dotacija, trošimo svoj novac i nismo za to plaćeni. Ali to radimo sa dobrim namjerama. I bit će nam drago, ako naši razgovori budu barem djelićem uspjeli doprinijeti jačanju jedinstvene i nedjeljive Bosne i Hercegovine.\nViše informacija o našim aktivnostima možete vidjeti na FB BKZS i portalu www.bkzs.si.\nTakođe pogledajte i naše izvještaje na stranici OSLOBOĐENJE – Moja BiH!\nSrdačan pozdrav iz Slovenije!\nPrevious Kulenović: Ultimatum državotvornoj i poziciji i opoziciji za čvrste garancije ili praktične aktivnosti na organizovanoj samozaštiti građana\nNext Kulenović: U novu fazu demokratskog preobražaja BiH


Sjajne vesti za nove studente i za Srbiju -\nSjajne vesti za nove studente i za Srbiju\nStudenti iz inostranstva hoće da se vrate u Srbiju\nOko 70 odsto srpskih studenata koji studiraju u inostranstvu žele da se vrate u Srbiju po završetku školovanja, izjavio je u Beogradu predsednik Organizacije srpskih studenata u inostranstvu (OSI) Aleksandar Ljubomirović, uz podatak da se na stranim univerzitetima školuje više od 30.000 studenata iz Srbije.\nOn je naveo podatak da OSI okuplja oko 10.000 studenata, a rezultati ankete u kojoj je učestvovalo 1.000 članova te organizacije pokazuju da 30 odsto ne želi da se vrati u Srbiju.\nUvek smo tu da bi pomogli, iz političkih ili ličnih razloga. Jednog dana treba da se vratimo i menjamo Srbiju na bolje, izjavio je Ljubomirović posle sastanka članova OSI sa ministrom rada i zapošljavanja Zoranom Đorđevićem.\nImamo ljude koji žive u inostranstvu, neki žele da odu, drugi ne žele da se vrate. To je realnost, čiji su uzrok i posledica u devedesetim godinama. Nije uzrok samo materijalni problem, niti nestabilnost , rekao je ministar Đorđević, uz konstataciju da mladi napuštaju i mnogo razvijenije zemlje od Srbije i dodao da je Vlada pokrenula niz aktivnosti radi podsticanja povratka mladih, navodeći kao primer efikasniju nostrifikaciju diploma.\nTaj postupak je bio dug i nepredvidiv, ali to više neće biti problem, rekao je ministar Đorđević.\nAko imate zemlju, šumu zasadite besplatno\nAutor eVršac maj 9, 2019\nDemonstracija primenjenog borenja vršačke legende (VIDEO)\nAutor eVršac jul 12, 2019


sreda, 03.06.2020. ✝ Verski kalendar\n☦ Sveti car Konstantin i carica Jelena; Prep. Jelena Dečanska\n✡ 10. Sivan\n19.05.2020 u 11:47\nSudije i tužioci traže odmor od 20. jula do 20. avgusta\nUdruženje sudija i tužilaca Srbije (UST) pozvalo je danas najviše sudske i tužilačke organe da donesu odluku o uvođenju takozvanih „sudskih ferija” od 20. jula do 20. avgusta ove godine tokom kojih se ne bi zakazivala suđenja osim u hitnim predmetima i onim koji ne trpe odlaganje. U dopisu Visokom savetu sudstva i Državnom veću tužilaštva, UST podseća da su se nakon mesec i po dana vanrednog stanja zbog kovida 19, tokom kojeg je pravosuđe radilo ograničenim kapacitetima, pojavili pojedinačni predlozi predsednika sudova da se ne koriste godišnji odmori u julu i avgustu, da bi se na taj način nadoknadilo izgubljeno vreme i neodržana ročišta. Međutim, UST podseća da su sve vreme trajanja vanrednog stanja sudije, tužioci i administrativno osoblje radili u skladu s posebnim merama i\n15.05.2020 u 12:35\nUhapšeni osumnjičeni za napad na advokata Petronijevića i sudiju Pekovića\nPo nalogu Prvog osnovnog javnog tužilaštva u Beogradu, uhapšena su četvorica osumnjičenih za sinoćni napad advokata Gorana Petronijevića i bivšeg sudiju Vrhovnog kasacionog suda i predsednika Apelacionog suda u Novom Sadu Novicu Pekovića, koji su tom prilikom povređeni. Uhapšeni su A. U., Đ. N., M. B. i V. M., zbog osnovane sumnje da su izvršili krivično delo nasilničko ponašanje, navodi se u saopštenju tužilaštva koje je objavljeno na njegovom sajtu. Napad na advokata se dogodio nešto posle ponoći u bašti kafića u Njegoševoj ulici u Begradu. Prvo osnovno javno tužilaštvo u Beogradu naložilo je policiji da utvrdi indentitet osumnjičenih i da im nakon toga odredi zadržavanje, kao i da pribavi izjave oštećenih, njihove povredne liste, izjave svedoka događaja - gostiju i konobara u\n07.05.2020 u 20:00\nSudije i tužioci traže uslove za bezbedna suđenja\nDruštvo sudija Srbije pozvalo je članove Visokog saveta sudstva da nakon ukidanja vanrednog stanja u skladu sa svojom nadležnošću, predlože mere i daju svoje mišljenje o tome na koji način treba da bude organizovan rad sudova. Cilj predloženih mera je prevencija i sprečavanje širenja virusa korona. Sa druge strane, njihove kolege tužioci smatraju da o ovim pitanjima odluku treba da donese pojedinačno svaki javni tužilac koji rukovodi tužilaštvom na čijem se čelu nalazi. U pozivu koje je uputio najvišem sudskom telu, Društvo sudija predlaže nadležnima u njemu da formira radno telo koje bi koordiniralo sa epidemiološkim službama i koje bi na vreme i valjano bilo obaveštavano o neophodnim i nužnim merama za bezbedan rad sudova. – Pozivamo VSS da predloži mere i da mišljenje o\n23.04.2020 u 13:31\nTirade, zdravice i besede u doba spinovanja i tvitovanja\nOvog aprila tačno je pola veka kako je sudija Slobodan Rašić treći put uzastopno pobedio na takmičenju u govorništvu. Sada je u izolaciji. Izrekao je mnogo zatvorskih kazni a sada se, kaže, oseća kao da je u kućnom pritvoru. Njegove besede i aforizme sluša supruga Radmila. Priseća se 1968. godine kada se kao brucoš Pravnog fakulteta u Beogradu prvi put prijavio na takmičenje u govorništvu. – Dolazili su studenti iz cele Jugoslavije, a amfiteatar „petica” bio je ispunjen do poslednjeg mesta. U žiriju su bili poznati voditelji, spikeri sa televizije i profesori sa filoloških i fakulteta dramskih umetnosti iz Skoplja, Zagreba, Sarajeva... Takmičenje je organizovano svake godine na Dan studenata, 4. aprila. U uvodnom delu programa nastupali su glumci poput Steve Žigona i Ljube Tadića –\n15.04.2020 u 20:20\nOdšteta za tužioca pola miliona dinara\nViši sud u Beogradu doneo je prvostepenu presudu po kojoj tabloid koji je prošlog marta objavio tekst „Tužioci slavili rođendan sa narko-dilerima”, u kojem se navodi da su neki od izbornih članova Državnog veća tužilaštva (DVT) i disciplinski tužilac slavili rođendan u društvu osoba iz kriminogene sredine, Stanislavu Dukiću, zameniku višeg tužioca u Beogradu i članu najvišeg tužilačkog tela, treba da isplati 500.000 dinara odštete. U obrazloženju presude piše da je tabloid u šest novinskih članaka od 8. do 15. marta prošle godine objavio neistinite informacije iz života tužioca koje su prouzrokovale njegovu duševnu bol.\n14.04.2020 u 21:08\nAdvokat dobio crnogorsku državu na sudu\nDržavni ograni Crne Gore, Osnovni državni tužilac i Specijalni državni tužilac, povredili su pravo na privatnost advokatu Vladanu S. Bojiću, navedeno je u presudi Osnovnog suda iz Nikšića. Ranije je Viši sud Crne Gore ukinuo prethodnu presudu o osudi javnog tužioca Milivoja Katnića sa nemuštim razlozima, piše portal „IN4S“. Sada je osnovni sud ponovo presudio o korist Bojovića, ali uz obavezu da crnogorska država mora da plati i dodatnih pet hiljada evra, U presudi se navodi da se „uvidom u izvod sa sajta dnevnih novina „Vijesti“, od 13. 12. 2015, vidi da je ovaj list navedenog datuma objavio članak pod nazivom „Vagaju hoće li Bojića goniti za podstrekivanje“. Sud je dalje detaljnim uvidom u navedeni tekst nesumnjivo utvrdio da su citirane rečenice iz optuženog predloga,\n14.04.2020 u 20:02\nSudije se javile na dežurstva posle pisanja „Politike”\nUkupno 140 Beograđana osuđeno je na novčane kazne tokom do sada najdužeg policijskog časa. Od petka u 17 časova do ponedeljka u pet sati, u Prekršajni sud u Beogradu policija je privodila sve one koji su se na teritoriji glavnog grada našli van svojih domova u zabranjeno vreme i bez dozvole za kretanje. Među njima je, kako saznajemo, bilo onih koji su se vraćali sa fudbala i pojedinaca koji su hteli da odmah plate kaznu – samo da članovi porodice ne saznaju gde su bili.\n09.04.2020 u 20:20\nTužioci ipak nisu slavili rođendan sa kriminalcima\nDisciplinska prijava koju je Etički odbor Državnog veća tužilaca podneo protiv četvoro izbornih članova i disciplinskog tužioca ovog tela smatrajući da su učinili disciplinski prekršaj kada su rođendan jednog od njih slavili u društvu pedesetak zvanica među kojima je bio i Novopazarac Halil Emrović je – neosnovana. Ovakvu odluku, prema saznanjima „Politike” doneo je i potpisao zamenik disciplinskog tužioca Miroslav Krkelić, a odnosi se na Stanislava Dukića, Gorana Ilića, Radovana Lazića, Sandru Kulezić i Zorana Vidakovića. U odluci piše da se prijava smatra neosnovanom usled nepostojanja elemenata disciplinskih prekršaja.\n18.03.2020 u 21:00\nI sudije će raditi od kuće\nMinistarstvo pravde objavilo je preporuke za rad sudova i javnih tužilaštava za vreme vanrednog stanja, prema kojima će najveći broj sudija raditi predmete i odluke od kuće, dok će javni tužioci dolaziti na posao kada je to neophodno, a raditi od kuće ako je to moguće. „Preporučuje se da se zaposlenima u svim sudovima i javnim tužilaštvima koji su stariji od 60 godina, zaposlenima koji imaju hronične zdravstvene probleme, kao i zaposlenima koji imaju decu do navršenih 12 godina, omogući da poslove obavljaju od kuće, o čemu će odluku doneti predsednik suda, odnosno javni tužilac. Ako su oba supružnika zaposlena u sudu ili javnom tužilaštvu, može se omogućiti da samo jedan od supružnika obavlja poslove od kuće”, navedeno je u drugoj od ukupno 12 preporuka. U prvoj preporuci je\n09.03.2020 u 16:07\nMilan Škulić izabran za zamenika predsednika Ustavnog suda\nSudija Ustavnog suda Srbije, profesor Pravnog fakulteta u Beogradu Milan Škulić, izabran je jednoglasno za zamenika predsednika Ustavnog suda, na mandat od tri godine. Škulić je na dužnost zamenika predsednika stupio odmah po izboru, 5. marta. U informaciji na sajtu Ustavnog suda, navodi se da je za zamenika predsednika sudija Škulić izabran na predlog šestoro sudija tog suda, uz obrazloženje da je od trenutka izbora iskazao visoku stručnost prilikom izrade odluka u predmetima u kojima je bio zadužen kao sudija izvestilac, u svim vrstama postupaka koji se vode pred Ustavnim sudom. U obrazloženju se kaže i da je Škulić dao značajan i bitan doprinos u stručnim raspravama vođenim u predmetima drugih sudija Ustavnog suda, na svim radnim telima Ustavnog suda, a poseban doprinos, kao\n03.06.2020 u 14:28\nSud u Hrvatskoj legalizovao ustaški poklič „za dom spremni”\n03.06.2020 u 14:03\nIzgradnja kanalizacione mreže u Krnjači\n03.06.2020 u 13:36\nElektronsko sanduče za dobijanje i plaćanje računa „Infostana”\nPetoro optuženih zbog uniforme ekstremističke Mađarske garde\n03.06.2020 u 13:00\nRoditeljima isplaćeno 28 miliona evra za preplaćene vrtiće\n03.06.2020 u 12:40\nGonkura mladih Srbije dobio je Žan-Pol Diboa


Besplani dronovi za sedam osmoljetki iz Prijepolja, Priboja i Nove Varoši - PPmedia\nPosted on\t25 октобра, 2021 4:56 pm by adminpp033\nPrijepolje/Priboj/Nova Varoš – U okviru akcije “Donacija bespilotnih letelica osnovnim školama u Srbiji”, koju su pokrenuli Rotari klubovi iz naše zemlje, a koja se sprovodi na osnovu Memoranduma o saradnji Ministarstva prosvete, nauke i tehnološkog razvoja i Rotari klubova u Srbiji, sedam osnovnih škola iz Prijepolja, Priboja i Nove Varoši dobilo je dronove. Bespilotne letelice namenjene su učenju programskih jezika „skreč“ i „pajton“ u okviru nastave informatike u petom i šestom razredu.\nОзнаке: osnovne škole u novoj varoši, osnovne škole u priboju, osnovne škole u Prijepolju, vesti prijepolje